Phantasy Star I - Wikipedia\n(Adkaset eus Phantasy Star)\nDesigner(s) Rieko Kodama (Executive Design; as Phoenix Rie)\nGame Boy Advance (US and Europe)\nRelease date(s) December 20, 1987\nPatrom:Country data USA 1988\nPatrom:Country data EU 1988\nMedia/distribution 4 megabit Cartridge\nPhantasy Star (ファンタシースター, Fantashī Sutā e japaneg) eo epizodenn kentañ un heuliad sega brudet tre a vez graet memes mod diouti. Embannet eo bet evit ar Sega Master System e Bro-Japan d'an 20 a viz Kerzu 1987. Embannet eo bet ivez evit ar Sega Mega Drive, met e Bro-Japan nemetken, hag evit un embannadur termenet. Diwezhatoc'h eo bet embannet e daou zaspunerezh evit ar Sega Saturn and evit ar Game Boy Advance anvet The Phantasy Star Collection.\n1 Notennoù teknik, priz\n3.1 Alis Landale\n3.4 Lutz (Noah)\n4 Enebourien pennañs\n4.1 Reipard La Shiec (Roue Lassig)\n5.1 Heuliad Phantasy Star\nNotennoù teknik, priz[kemmañ | kemmañ ar vammenn]\nEr Stadoù Unanet e oa bet gwerzhet 69$99. Neuze e oa ar c'hoari-bideo ar c'herañ a oa bet gwerzhet evit poent.4mb e oa ar gartouchenn, da lavaret eo 16 gwech muioc'h eget ur gartouchenn Master System voutin. Tu a oa da savetiñ 5 c'hoari gant ar gartouchenn.\nAlis a zo lazhet he breur, Nero, gant soudarded Lassic, mestr ar blanedenn Palm. Ret e vo da Alis dialañ e varv. C'hoarvezout ar an istor en ur c'hoskoriad anvet Algol. Beajet e vo ganti a blanedenn da blanedenn ha tamm ha tamm e vo dizoloet eo breinet ar c'hoskoriad gant ur boud, un nerzh galvet Dark Force. Goude bezañ trec'het Lassic e vo ret d'Alis hag d'he mignoned stourm a-enep Dark Force.\nAlis Landale[kemmañ | kemmañ ar vammenn]\nUr plac'h 15 bloaz eo Alis Landale (pe Alisa Landeel e Japaneg). gouronez ar c'hoari eo. ret eo dezhi dialañ marv he breur. Gant e anal diwezhañ e lavar Nero ( ar breur) da vont e darempred gant Odin a c'hallo sikour anezhi. Stourm a ra Alis gant ur c'hleze. gouzout a ra ober gant stobinellerezh pareañ.\nMyau[kemmañ | kemmañ ar vammenn]\nMyau a zo kompagnun kentañ Alis. Evel ur c'hazh eo met er fin eo ur "musk". En em gavet vo gat Alis en ur stal loened. Speredek ha gouest da gomz eo. E penn kentañ e klasko gwerzher ar stal da werzhañ anezhañ ker-ruz met eskemmet e vo gant ur pod lakonian. Mignon gant Odin eo Myau ha ret eo dezhañ mont da sikour anezhañ peogwir eo bet maenet gant ur grouadurez anvet Medusa. Gantañ eman al louzoù a-benn pareañ Odin met n'eo ket evit digor ar voutailh peogwir n'en deus ket daouarn. Neuze e vo sikouret gant Alis. Stourm a ra gant skilfoù.\nOdin[kemmañ | kemmañ ar vammenn]\nOdin (Tylon er version japaneg) zo paotr kreñv ar strollad. Gouest eo d'ober gant armoù n'int ket evit Alis met n'hall ket implij strobinellerezh ebet. Lod e vo eus ar strollad goude bezañ savetet gant Alis ha Myau. Ouzhpenn klezeoù, bouc'halioù, skouedoù eo gouest d'ober gant fusilhoù, a zo armoù efedus er c'hoari peogwir ne c'hwitont ket o gwennoù gwech ebet.\nLutz (Noah)[kemmañ | kemmañ ar vammenn]\nLutz (pe Lutsu; adanvet "Noah" en troidigezh orinel met adlakaet da "Lutz" evit an daspunerezhioù diwezhañ. An tudenn diwezhañ da adstollañ ar strollad.Un Esper galloudus eo. Deskard Tajim eo ha gouest eo d'ober gant meur a sordoù efedus-tre. Neoazh eo rok anezhañ. E penn-kentañ e vo nac'het da vont gant ar strollad. Met goude bezañ lennet ul lizher eus ar gouarner e asanto da vont gant Alis hag he kumpagnuned. Kontrol Odin eo. N'eo ket dreist e-keñver an emgann korfel met kreñv-tre gant stobinnelerezh. Tamm ha tamm e teuio da vezañ an tudenn gwelañ\nEnebourien pennañs[kemmañ | kemmañ ar vammenn]\nReipard La Shiec (Roue Lassig)[kemmañ | kemmañ ar vammenn]\nPatrom:Phantasy Star series\nAlis(e penn-kentañ) hag he mignoned\nLassic, ar penn-enebour\nPhantasy Star a zo ur c'hoari video deuet er-maez war ar Sega Master System 1987. Ur c'hoari video RPG eo.\nAlis a zo lazhet he breur gant Lassic, mestr ar blanedenn Palm. Ret e vo da Alis dialañ marv he breur. Tamm-ha-tamm e vo dizoloet eo breinet ar blanedenn gant ur boud, un nerzh galvet Dark Force. Goude bezañ trec'het Lassic e vo ret d'Alis hag d'he mignoned stourm a-enep Dark Force.\nHeuliad Phantasy Star[kemmañ | kemmañ ar vammenn]\nEpizodenn gentañ un heuliad hir eo hemañ, heuliad Phantasy Star.\nAdtapet diwar « https://br.wikipedia.org/w/index.php?title=Phantasy_Star_I&oldid=1755188 »\nC'hoarioù Phantasy Star\nC'hoarioù Sega Master System\nC'hoarioù video savet e Japan\nC'hoarioù video 1987\nKemmoù diwezhañ degaset d'ar bajenn-mañ d'an 17 Gou 2017, da 22:24.


Pajenn:Milin - Penaos karet Jezus-Krist.djvu/130 - Wikimammenn\nPajenn:Milin - Penaos karet Jezus-Krist.djvu/130\ntan-gwall o tevi he c’houent hag oc’h he dèvi he-unan gant he holl leanezed, kent eget gwelet ar c’hoant milliget-se o vont diabarz eur galoun hep-ken. Lavaret a rea e kave gwell e vije kaset kuit euz he c’houent, pe dalc’het kloz ha dastumet evit mad eul leanez hag e divije c’hoant da veza lakeat da ren ar re all. Santez Mari Madalen a Bazzi a lavare ive beza lakeat er renk izela ha kaout aoun da veza kavet gwelloc’h eget ar re all, a zo an enor a dle kaout eun ene a gar Doue. Ar pez a dle c’hoantaat peb ene mad, eo kaout eur galoun izeloc’h evit peb-unan, hervez komzou an Abostol sant Paol : Bezit, eme-z-han, dreist an holl dre eur galoun izel ; enn eur ger, an hini a gar Doue, ne dle klask netra nemet Doue hep-ken.\nVa Jezus, roït d’in c’hoant da blijout d’e-hoc’h ha grit ma teuin da ankounac’haat an holl ha me ive va-unan : Ha petra dalvesfe d’in e ven karet gant ar bed, ma n’oun ket karet gan-e-hoc’h-c’houi, holl garantez va ene ? O va Jezus, deuet oc’h war an douar evit gounit ar c’halounou. Ma n’oun-me ket eta evit rei va c’haloun d’e-hoc’h ac’hanoun va-unan, kemerit anezhi dre nerz ha kargit leun anezhi gant ho karantez. Arabad eo ez afen-me ken diouz-hoc’h ! Pèc’hi am beuz great, ha brema em beuz keuz em c’haloun, glac’har am beuz o sonjal em fèc’hejou ; ho karantez vraz-meurbed a dorr hep-ken nerz va anken, rak c’houi a zo\nAdtapet diwar « https://br.wikisource.org/w/index.php?title=Pajenn:Milin_-_Penaos_karet_Jezus-Krist.djvu/130&oldid=137028 »


En em stummañ war ar brezhoneg gant KBMPT Breizh\nWar an tu kleiz L. Louarn, N. Magnaint - A-zehou, stajidi ar stummadur\nDalc’het e oa bet un emvod-kelaouiñ e Gwened, d’ar 7 a viz Meurzh 2019, evit kinnig bilañs ha diaweladoù ar stignad.\nKinniget ez eus bet gant an it. Lena Louarn, besprezidantez ar C’huzul-rannvro karget eus yezhoù Breizh ha prezidantez an Ofis Publik hag an it. Magnaint, renerez rannvro dileuriet evit KBMPT Breizh, ur bilañs eus ar stummadurioù roet gant ar c’hKBMPT.\nLakaet war-sav e 2015 e Penn-ar-Bed hag er Mor-Bihan eo bet heuliet ar stummadurioù-se betek-henn gant 137 stajiad o deus gellet ober o mad eus 204 eurvezh stummañ war ar brezhoneg bep bloaz, gant un devezh bep sizhun.\nDa-heul divizadegoù Kuzul-rannvro Breizh ha 4 departamant eus Breizh (22, 29, 35, 56), e kinnig KBMPT stummadurioù e pep hini eus an departamantoù-se. Meur a live a zo, adalek an hini kentañ betek an hini uhelañ hag ur stummadur kemmesk, evit sternidi ar velestradurezh publik, a vo digoret e miz Gwengolo 2019.\nAr stummadurioù a vo dalc’het e Gwened, Brest, Kemper, Torigneg-Fouillarzh ha Sant-Brieg. Digor int d’an holl wazourien diriadel a vez o labourat gant bugale (magouri, skol, kreizenn dudi ...) pe gant ar re Gozh (AHDOD) pe c’hoazh evit ar re a labour evit ar sevenadur (mediaoueg) pe ar servijoù teknikel (panellerezh).\nArc’hantaouet e vezont dre skodennoù ha n’eus koust ebet ouzhpenn evit ar strollegezhioù.


Pajenn:Herri - Skrituriou sakr - Exod, 1861.djvu/60 - Wikimammenn\nPajenn:Herri - Skrituriou sakr - Exod, 1861.djvu/60\nziskuiza, pe da ober eunn dra bennag all, ar goumoulen a choume diflach, hag evel eur post-iliz, e kreis ar c’hamp, hag a-uz d’ann tabernakl, pa oe graet. Ha pa felle da Zoue ez aje ar bobl enn hent, ar goumoulen a zave ac’hano, hag ez ee d’en em lakaat e penn ar bobl, var delt ar meuriad a dlie dilec’hia ar c’henta, ha dre ma kerze ar goumoulen, ar bobl a zalc’he da ober hent.\nDoue a lekeaz eur goumoulen all, teo ha ledan a-uz da bennou ar bobl, evit ho difenn diouc’h ar c’hrouez pehini a zo kre meurbed ebarz ar briou-ze ; ha diez braz eo d’ann dud padout dindan-hi, pa vez tommet ann treaz gant saeziou eunn heol tanuz.\nAnn diou goumoulen-ze a oa d’ar bobl a Israël ar pez ma’z eo evid-omp-ni hor Mamm Zantel ann Iliz, ha madelez ann Aotrou Doue ; ann Iliz a ziskouez d’eomp hent ar baradoz, ha madelez Doue hon difenn diouc’h birou tanuz ann hini falla, da lavarout eo, diouc’h ann drouk-spered.\nAr Mor ruz.\n1. Ann Aotrou a gomzaz ouc’h Moïzes, o lavarout :\n2. Livirit da vugale Israël : Ra zistroint var ho c’hiz, ha ra gampimp dirak Phihahiroth, pehini a zo etre Magdala hag ar mor, rag eneb da Veelsephon ; dirag ar ghear-ze e savot ho kamp var vord ar mor.\n3. Rak Pharaon a ia da lavarout divarbenn bugale Israël : Enk eo var-n-ezho ebarz el leac’h-se ; ho c’hlozet en deuz ebarz er gouelec’h.\n4. Hag e kaledinn he galon, hag e redo var ho lec’h, hag e vezinn glorifiet e Pharaon, heg en he\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/60&oldid=114976 »\nKemmoù diwezhañ degaset d'ar bajenn-mañ d'an 6 Ebr 2018, da 10:18.


Telen Merlin - Wikimammenn\nHamon & Kervellec, 1904 (p. 1-98)\nC’hoari mantruz hen peder loden pe arvest\nKENTA LODEN pe ARVEST\nSal vraz kastel an dijentil Mark.\nEILVED LODEN pe ARVEST\nKenta Tolen : Eun Ostaliri.\nEilved Tolen : Lochen Merlin.\nTREDE LODEN pe ARVEST\nAr blassen dirag ar c’hastel.\nAn dijentil MARK.\nBRANN, marc’her Barz.\nMERLIN, Barz ha sorser.\nNOUELA, merc’h an dijentil Marck.\nKATEL, mestrez ostaliri.\nYVONA, matez ostaliri.\nSal vraz kastel an digentil Mark ; — Eur\nfriko : — Deuz tol, marc’herien,\nOtronez ha c’houi soudardet kalounek, ho destumet ha meuz aman hirio evit ober fest hen henor d’am victoriou, her c’hastel koz man savet gant va zadou ha neuz gouezet derc’hel penn deuz tagou an enebour, hag ha behini an tourellou krenv ho deuz empechet sailla varnan. Meuleudi deoc’h oll heb ankounac’had ar bayzanted kalounek-ze, ho deuz rented deomp eur zikour ken presiuz. Ha d’ar sklavourien humbl-ze he roomp kouitanz deuz ho holl gle enpad tri bloaz, ho digol ha refomp deuz ho eost kollet, ni roï d’ho merc’hed bep ha tam ar’hant evit demezi.\nDoue ra vinigo an dijentil Mark.\nHa breman n’em rejouissomp : Nouela diskarg da eva d’an dud ha gourach-ze.\nEfomp da yec’het an dijentil Mark !\nMe gred, va zad, he teui breman ar peoc’h da rën er vro-man dre ho nerz kaloun hag ho talvoudeguez. Doue ra vo meulet. Ne vo skuliet mui a woad. C’hui chomo tosd din ha ne c’houzanvin mui ha c’hlac’har d’ho sounjal hen danjer.\nMark ouz en em adressi d’an otronez ha d’ar gouardou.\nPoent oa kastiza an divez-ze ha gomt Guenoc’h hag he vanden potred hardiz paet gantan ha bemde ho vac’ha va douarou ; gand marc’herien ha soudardet eveldoc’h, ar labour ha oa eazet. Biken, m’en tou, n’ankouezin ar zikour ho peuz roet din : va merc’h ivez ha zo anaoudek ouzoc’h deuz ar zikour presiuz ho peuz digasset din. Breman pa zeo n’em rented ar marc’her trubard-ze, efomp ha bezomp laouen : bezomp ivez eur zonj entrezet ouz ar re zo kouezet maro pe blesset, var dachen ar brezel ! Ar peoc’h ha reno breman, hag ar c’hastel a vezo evel renevezet dre ar joaiou hag ar goueliou, hen pere oc’h pedet holl da guemeret peurz.\nNag he kleit kaout lorc’h deuz ar brezel-ze ha stag c’hoaz eur fleuren ha enor d’ho kloar.\nHo prud-vad ha redo dre holl rouantelez Bro-C’hall ha memez her broïou eztrenn.\nVa mignounet, c’houi na efit ket. Grit henor din eta, ha rinsit ganen or podad guin-ma.\nHoll he hefont da yec’het an dijentil Mark.\nEur c’horn ha zon ha dozt d’ar c’hastel.\nSilaou ha reont holl.\nAr memez-re. Eur mevel.\nOtrou Mark eur marc’her dianavezet ha zon ar c’horn hag ha c’houlen beza lezet da antren hen ho kastel.\nNe vo biken avoalc’h ha dud her gouell-man. Grid antren an divroad-ze.\nAr memez re. Brann.\nDijentil, salud deoc’h ; ho veza ho tremen dre aman, va daoulagad zo bet chachet varzu touriou huel ho kastel : an drouz deuz ar gouel ha zo deut betek ennoun. O veza marc’her dre ouenn, barz dre va micher, he valean dre ar bed, ho c’hada va zoniou var an hentchou ho c’harmad va rimou her c’hastellou ma c’hoanteer va diguemer, chetu perak he meuz kemeret an ardizeguez da skei var dor ho ti pinvindik. Klevet hem boa ouzpen edo aman ti ar c’homt Mark ha behini ar brud-vad ha zo anavezet dre-holl, nan hebken hen Breiz-Izel mez dre-holl rouantelez Bro-C’hall. Trugarez ha refet din da veza hen em vesket d’ho kouel.\nAr Vaguerez (en he fard he hunan.\nNa kaera marc’her yaouank.\nDa guenta, va mignon ker. rinsit ganen ar veren-man. Ar c’haon a zo pell zo ho ren her c’hastel-man ; hak ar brezellou niveruz ha meuz kemeret peurz henne ho deuz kemeret va holl amzer. Mez karet ha meuz bepred skiant ar rimou ha sonj ha meuz deuz ar zoniou hak har gwerziou ha lake va zad ac’hanon da len pa oan buguel. En creiz tan ar brezel hag har stourmadegou hep hean ha bere he gred har vuez, heo eun hean ha blijadur din beza adrec eun tour-difen-kren da helloud lakad eur pennad amzer da zilaou eur barz. Ra vezi deud mad eta hen hon touez. Hast em beuz d’ha klevet.\nNouela (d’he maguerez).\nEur guel eo din selaou rimou, daoust pe seurt soniou ha helfe laret deomp. Devi ha ran gant ar vall da houzout an hekleo deuz he voez.\nIa eun dizinou ha vo demp, neuz ket nemeur her c’hastel trist-man.\nRe hardiz oun bet marteze ho laret dec’h edoun barz. Dijentil ha c’houi Princez, bezit madelezuz evidon me ho ped.\nNi zo deuz da zilaou, marc’her.\nEnor d’an aotro Mark, krenv dreist ar re grenva\nPep roue a c’hoantat burzudou e c’hleze\nVit ma velin o c’hloar hirio vel ma tere\nMaestres ar zoniou kaer deuz d’am sklerijenna.\nPenoz kana tan an argad\nHa da zistro gand da lore,\nDa varc’h o tripal gand ar stad,\nVar e lerc’h kadourien Kerne\nStag a mezus ar rouane\nValee tal da gar enor\nDa veuleudi ha zistone\nDeuz ar c’hoajou betek ar mor.\nDa gan zo deuz ar re gaera, da rimou a ya betek an eol, biskoaz ne meuz klevet kement-all.\nBrann (ho kenderhel).\nNe man ket er brut-vad holl gaerder ar vuhe\nBrezellour gallouduz, ha c’hoant meur a roue.\nA glask ha bell-zo ha bemde\nN’hini dôl var da lez ha var bep stourm c’houari\nSklerder e c’hoantiri,\nFleurennic-krap ouz mogueriou da dour\nKaeroc’h evit ar spern guenn ha vit ar rozen flour,\nFleuren ha garante c’houez-vad an neuv ganti.\nNouella (hen en ne fart he unan)\nBiskoaz kan henvel neuz touellet va diouskouarn. Evel pa vefe va c’halon ho c’hirvoudi n’ouzon pe seurt soniou ha garanté hag ha nevez-amzer.\nHag hi demdost da zigeri\nHe c’halonik leun ha dudi,\nA drido n’eun dihun lirzin\nDindan kenta pok ar mintin.\n(Oll he sellont deuz Brann hag her meulont. An otronez ha jom ien.)\nStrakomp hon daouarn, o te he ar guella deuz ar ganerien.\nNouella da Vark\nBiskoaz n’on deuz klevet her c’hastel ken kaer kanouen ne ket-ta va zad. Strak daouarn d’ar marc’her.\nKarout ha rejen he teufez da chom em c’hastel : beza vijez va Barz. Mez ha gouzout ha rez te penoz da ganouennou ha da rimou ha vefe c’hoaz kaeroc’h ma vefent c’heuillet gant telen Merlin.\nTelen Merlin ! Kleze pe kurunen eur roue. Karnel-Sent eur gatedral, ornamant perlez ha diamant an habilla orfeber na davefent kent an tenzor-ze. A guelet ha rez-te ac’hanon mest d’ar delen-se ho zon da heul da ganouennou. Ar brud hen em astenfe dre an holl rouantelez, memez hen Urop en entier, va c’hastel ha vefe eur leac’h brudet braz, eur leach ha belerinach sacr en pelec’h en n’eum rentfe ar rouane hag ar boblou. Hor brud vad deomp hon daou ha c’hefe dre ar bed-oll. Va c’haoiou ha vefe karguet ha aour. Kreski refen va gouiriou, ober ha refen peder gouech muioc’h ha douriou... Ah telen Merlin !\nAh otrou, eur paour-kez marc’her na hell ket sellat ken huel-ze : dre betare droet ha dre peseurt titr he c’helfe-hen pretenti da eur bonheur ker braz mez penoz deuz eur peurz-all ne chomfe ket ar barz badouellet oll, dirak eun envelep kaerder. Doue zo test din, dalc’het em bije ato kuzet hen fonz va c’halon an effet doun he deuz gred din ho merc’h. Mez mar gue ret respount deoc’h gant peb seurt frankiz, he lavarin deoc’h : « Ia, he c’harout ha ran hag he c’harout ha rin da viken. »\nMark (o vousc’harzin hag ho sellout ha bell Nouela)\nTanveet he deuz ivez da rimou : O sonja petra he man-hi breman ? Piou ha zivino biken misteriou kalon ar merc’het yaouank. Gortoz ha ellez. Karout ha rei ac’hanout eun devez me zo sur. Erfin, Brann, me ro did va ger.\nOtrou, ra viot beniguet.\nMark dan dijentil\nKenvreudeur, golonteromp ar gouer-man hen henor d’ar marc’her Brann, pehini ha c’ha da glask ha da zigaz deomp Telen Merlin. Pell-zo eo sioul, son ha rai ha nevez didan boljou ar c’hastel hag ar gan deuz an den kalounek zo hen hon ti ha vo c’hoaz kaeroc’h pa vezo heuillet ha sikouret gand son ar benvek divin-ze.\n(Nouela ha bleg he fen.)\nAr c’henta Dijentil da Brann\nPrometti hag ober ha zo daou dra. Ha gouzout ha reste hepken hen pelec’h he ma ho chom ar sorcer koz ?\nN’ouzon ket. An env ha reno va fajou.\nAn nenv ! (en eur zevel he ziouskouaz.) An douar zo braz, marteze teui da veza koz, kounnaret gant eun enklask ker vean ha ker foll.\nFeiz am meuz. Ne ran forz, mont ha rin hen riskl va buez.\nHa kredi a res-te, he spontfemp rak an dangerou ? Nan certen, mez Merlin ha beo eo c’hoaz ? Kontadennou grac’het koz, paribolennou sot.\nFeiz am meuz, pa lavaran deoc’h.\nRoit peoc’h, dezan heo an enor ! Chanz-vad did, marc’her, hon rekejou mad ha iel da c’heul ! beb mintin ha bem noz ar gouard ha zello ha bell var ar blenen ha pa deuio da lavaret deomp he vezi distro an trompillou ha zaludo ac’hanout.\nNouela de Maguerez\nMe bedo bemde evinthan.\nA me ivez va c’hezik.\nKenavo deoc’h oll marteze da viken, mez eun esperanz ha ne helfet da gompren am zouten, eur vouez burzuduz ha lar din : « Kaout ha ri Merlin ». Otrou Mark, Prinsez, ho trugarekat ha ran deuz an diguemer ho peuz gret din ha mar guellan he tiskouezin deoc’h va anaoudeguez vad.\n(Hag he ra eur sell deuz Nouela pehini ha deu ruz).\nKalounek oun. O bezit fizians hen Brann. Ar gounit ha vez dar re ha c’hoanta beza treac’h.\nKozeal mad ha rez. Kenavo, Doue da tiouallo.\nNouela, ar Vaguerez\nTelen Merlin. A perak ar marc’her yaouank-ze zo eat d’ober eur bromesse ken hardiz d’am zad.\nAn ear hen deuz da veza kalounek ha desidet.\nPenoz he c’hallo hen dizolo ar leac’h meo kuzet ar sorcer ? Pebeuz dangerou n’ha hen ket da redek. Ah ! va zad zo bet hen guirionez didruez ha kriz da gondaoni an den yaouank-ze marteze dar maro. Kement-ze, evit kaout eur benvek koz marteze brudet, mez ha vije tremenet eazet heptan.\nMez, ha leverer, an delen-ze neo ket hepken eur benvek marvaillus ; beza he deuz ivez eur galloud dreist natur.\nNouela o sevel he diouskoaz\nEur galloud dreist natur ?\nMe, gout ha rez, n’houzon netra, me lavar ar pez ha meus klevet kounta.\nDeompt da bedi dan orator. Ar gouel-man neuz skuiset ac’hanoun (hen he fart he unan) Hiviziken hen heullin dre ar sonj, var an hentchou poultrennus guelc’het gand ar glao arne, var an hentchou guen gant an erc’h var bere an eol ha dol eul liou morlivet. Guelet ha rin anezan heb ehan em uvreou ho vale dre draoniennou goloet pe ho sevel, ho c’houeji ha skouiz, var lein ar menesiou.\nSent ar vro-man, diouallit anezan ; deont, er broiou pell, na vo ket ha zent d’en em occupi diontan.\nEun ostaliri var eun hent, her meneziou\nGuilcher, Katel, Yvona\nGuilcher a Katel deuz tol ho konta kojou. Yvona ho teurel evez deuz ar forniguel.\nKatel (ho kenderc’hel da gomz)\nHag hen pelec’h out n’em gavet gand an dijentil-ze ?\nKollet oa hen hor meneziou ; goulennet hen deuz diganen ha ne ouien ket pelec’h edo Merlin ho chom, gouzout ha rez ar barz koz divarben pehini zo bet konted kement ha baribolennou.\nKatel (ho c’hober sin ar groaz)\nNa goze ket re divar benn hennez.\nGuilcher (ho c’hoarzin)\nNan. Komzomp kentoc’h deuz ar gwadiguennou.\nFarser ke. Doueti ha reez eta hon doa lazet deach eur penoc’h.\nAg he c’hez breman d’ober da bot yaouank gante, ne ket gwir ?\nMe nan ! ne c’houlennan nemet dont da chom ama ma ne gao ket diez Katel.\nKatel (ha c’hober beg)\nGuelet ha refomp ze divezatoc’h : breman ar gwadiguennou hag ar c’hig maout zo poaz ha da gompagnon ne ziskenno ket c’hoas ?\nGuilcher (ha skei ouz ar zolier)\nEh duhon d’an eac’h, otrou, he oar ouz ho kortoz.\n(Hag he kan).\nYalc’had aour ebarz ar godel\nPa deu mouez an naon da zevel\nNe dal ket eur maout deuz ar ber\nGand guin ho redek leiz ar gwer.\nAr memez re. Brann\nEn em lakit ouz tol, otrou, c’houi gle kaout naon braz.\nN’em euz ket ha naon, mall am euz den em lakat adare hen hent.\nDre eur seurt amzer ?\nGuilcher (en he bard he unan)\nSell-ta, sell-ta, daoust hag ar vatez ha defe eun tam c’hoant d’he gaout ; drol he vefe, (da Katel) eun tol ha bevar.\nRo peoc’h. (da Brann) Debrit hag efit, otrou, eruet oc’h hen penn ho peach.\nAbenn divheur aman he vefet he ti...\nKatel hag Yvona o c’hober sin ar groaz\nN’ouzon ket ha c’houi ha gavo hen ti ar pot koz eun diguemer evel hen ostaliri-man. Sellid na pebeuz tol lagad. Eun dol servichet mad, guadiguennou, kig maout, gist ha gwin, diou hostizez karantezuz : eur vlondinenn lard, eur vrunez treud, beza zo evit an hol c’hoantchou.\nPokad ra da Gatel.\nNet ket gwir Katel guez.\nExkuzit anezha, otrou, eru he mezo.\nOh ya, mezo kenan memez.\nGuilcher da Yvona\nTe ro peoch, soursi kentoc’h deuz an otrou, an ear ha peuz da vlika dezhan.\nNe gavit-hu ket homp mad tre aman, he kichen eun tantat tan ha dirakomp meuzo mad-dreist.\nBrann, hep teurel evez\nNeuz ket ha voyen da gaout gwelloc’h hostaliri.\nDa yec’het hon hostizezet. (efa ha ra hag err ennan) Ah Katel, Katel, eur guir, unan hep ken. Dilezel ha ran va micher ha vrakonier, n’hin ken da redek an hentchou.\nKatel, ho c’hoarzin\nHag ha merc’het !\nGuilcher, vel pa nije ket klevet\nHag he choman fidel did betek har maro (enennan he hunan) ar maro ! gwir heo an ankou ha samo ac’hanomp heun devez, mez, a drugare Doue, an devez-se nema ket tost.\nYvona, da Brann\nNak hen zo drol, petra leveret ! eur c’hlufan heo, lavaret ra ar memez tra d’han oll verc’het.\nGuilcher, her ennan hag ho c’heva muioc’h mui\nIa, eur guir, eur guir epken : Guilcher ha n’em c’hra hostiz her Bel-Vue, ha pa zistroio han otrou Brann hen hor menesiou he vezo aman vel her guer ; neketa Katel guez ?\nKementse n’int nemet mennoziou. Guelet ha refomp.\nMouzc’hoarzin ha ra deuz Guilcher.\nNa c’houi ziskoel beza trist, otrou, debrit eta.\nKinnig ha ra dezan eur plad.\nMa ouefec’h peguement ha hast ha meuz da velet Merlin.\nYvona, ho tostad dezhan\nDiouallid, hennez ha zo eur sorser gallouduz hag he c’halloud n’hen deuz ket ha arret : gand eur sin ha ra, an oabl ha deu da veza du, ar luc’het da roufenna ar c’houmoul hag ar gurun da darza. Gant eur zell diontan, loened ar c’hoajou ha n’em denn kuit hen eur yudal ; ar gristenien ho unan evel skoet en eun tol gand poaniou dianavezet ha chom da languissa ha erfin da vervel.\nKement ze, plac’h yaouank, zo paribolennou ouz pere ne allan staga feiz ebet ; goude tout, kousto pe gousto, me rank gwelet Merlin.\nC’houi gle kaout ankeniou ha amourousted.\nMe, hen fed ha amourested, n’anvean med ar blijadur, neketa Katel ?\nMa, diouallid, lavaret ha rer ne gar ket an dud ho deuz amourousted, evit ar sort poaniou-ze he zeuz tost aman eur feunteun hag an dour anezi ha zo talvouduz hag holl c’halloudeg ; ouspen, beza eman dindan peden eur zant, sant Kado (mezek) Me ho c’hentjo di, mar kirit ?\nBrann ha ra an neuz da lavaret nann\nYvona ha dorch he daoulagad leun a zaelou\nGuilcher, da Gatel\nAlo, leun heo va c’hof, hag ar c’hafe ! Credi ha res-te penoz he zan-me da dremen hep café ha guin-ardant ?\nKatel, ouz he servicha\nBremaik he vezi mezo.\nBeza eo dija.\nNag hen ha ef, na bebeuz corf den !\nGuilcher ha sao ha beac’h dezan chom n’he sav\nMezo me, a ben neuze ? Mont ha rin da gousket hen eur guele mad, dan neac’h, eur gouele hak ha anvezan mad, neketa Katel ?\nKatel, ho ruzia\nRo peoc’h haillevod (da Brann) Ne zelaouit ket anezan, dijentil, direzoni ha ra !\nTe, kempen an doll ha netta ar gueguin.\nYvona, henni he unan\nNa pepeuz ear douanet hen deuz ar marc’her, mez peguen kaer eo ! Katel he deuz chans, hi. Me a zo atao va unan ha den ne ra zeblant deuz eur paour kez matez ma zoun.\nDistrei ha ra varzu Brann.\nSeblantoud ha rid c’houi ivez beza douaniet ha sorc’hermet, plac’h yaouank, credit he teuio deoc’h amzer velloc’h, marteze he karit-hu dija eur c’houer yaouank benak divardro. Permettid din eta kinnig deoc’h ar yalc’had-ma evit ho sikour da entren hen ho tieguez.\nOh nan, c’houi zo re vad en guirionez.\nKemer eta, guinaoueguez ; ha brema pa zomp oll kontant, ha ma kemerfemp eun tam plijadur, greomb eun dro danz mar kirit.\nKregui ha ra hen Katel ha he tol Yvonna etre divrec’h Brann.\nDansal ha ra. Brann ha sao ne sav.\nHe zan d’ho guitad. Doue d’am reno ?\nGuilcher da Katel\nNa pebeuz gueler caon ! (hean ra da zansal) Arabat controlia ide den ebet ! Dijentil, kendalc’hit da vont gant ho c’hent : kemerit ar c’harant kenta ha zeo, nan, ha gleiz (ennan he unan) va speret zo dallet, ha zisken entre daou venez, me vez guelloc’h ganen ar c’harent-ze, hag hen eun toul-kao, stag ouz ar guerek, he kefed lochen ar potr-koz.\nNe goze ket evelse divar he benn (ober ha ra sin ar groaz) teli helfe varnoud eur gwel darvoud.\nGuilcher, hep selaou\nLavaret ha refet dezan kalz traou deuz va feurz, heo guell ganen unvaniez Katel evit he hini. Ha ma kavit var ho c’hent eur paotr yaouank kaer benag, digassit anezan d’ar paour kaez Yvona ha varv gant amourousted pa ne zellit ket outi, consoli ha rei anezi pa viot eat kuit. Neuz forz, marc’her, drol heo mont keit all da glask eun doare eurusted, per c’havit ama dindan ho torn.\nHo trugarekad ha ran deuz an diguemer mad ho peuz gret din : joi hag eurusted dec’h oll.\nGuilcher, ho visteodi\nHa zeo he man ar c’harant, nan ha gleiz.\nN’ouzot ken petra leverez.\nYvona jom da sonjal.\nKatel hag Yvona\nChans vad deoc’h, ha Doue d’ho tiouallo.\nEur lochen mein goloet hen soul er pen-all d’eur c’harent gouez, entre meneziou. Merlin, kantvloaziet, bleo ha baro hir ha guenn, azeet dirak an or, morgousket, he zaoulagat anter serret.\nSetu eun devez all tremenet ! Doue, nag ar vuez ha zo hir. Perak an amzer didruez evit va funissa deuz va c’haranteziou evit Viviane, he zoun condaonet da veva pell-amzer c’hoas er leac’h distro-man ? Na pebeuz leac’h garo ha tenval ! hen pelec’h eman eta ar c’hoajou glaz deuz forest Broceliand hen pelec’h he vijen kollet aliez gand ar sorcerez muian karet ! Aman, an oll draou zo du hag he moun va unan gand va sonjou ha va glac’har.\nKlevet ha ra trouz.\nMe gleo heun dra benak : nan... ne ket possub. An oll ho deuz dizonjet an hent d’am zi ha koulzkoude he seblant din klevet trouz ar biliou ho remui dindan eur boutou benak. Piou an den dievez-ze ? An tol arne diveza hen deuz kaniet ar c’harent, eur pas fauz ha helfe hen teurel hen guelet an izlonk. Bah ! goude tout, ar maro zo eun delivranz.\nAntren ha ra hag he ser an nor.\nBrann ha sko va an nor\nSalud, Merlin, barz ha sorcer : digor da eur beajour skuiz, kollet her meneziou-man, renet nouzon gant pe seurt eal deuz an nënv, guallet em beuz ben ar fin dizolo da leac’h diztro.\nMerlin, deuz diabarz he lochen\nNe meuz ket ezom da veza saluded gant den : divroad, kerz gant da hent.\nO, te so muioch brudet evit neuz forz pe seurt roue, ar veuleudi ac’hanoud hen deuz treuzet ar moriou pella, lez eur paour kez marc’her barz da zigas did ar guir deuz he zoujanz ha deuz he meuleudi.\nLez ac’hanon, ar gloar nen deuz nemet eun amzer, ar poaniou hepken zo paduz.\nPenoz-ta, ha refuz ha refez va reçeo hen da di !\nMerlin ha deu va an treujou\nNa mefe da guinik did nemet bara du glebiet gant va daelou, griziou gouez, ha dour ar oaz-red.\n(Ober ha ra sin dezhan da antren)\nAoualc’h eo din : hen gras, silaou ac’hanon.\nMarc’her barz ha peuz lavaret. (Sonjus) Ouenn ar ganerien n’eo ket eta maro c’hoaz ? Petra c’hoanteez ?\nNeuze oun eat hen hent : goude beza redet meur ha vro, penoz oun hen em gavet her meneziou gouez-ma, betek an donder deuz da lochen distro ? N’ouzon ket. Eal-mad Nouela hag eur bleiner ha meuz kavet var an hent ho deuz renet ac’hanon.\nEn adlavaret ha ran did, va zelen ha zo breman eur benvek ha varo.\nKement-se n’hell ket beza ; ro din anezi.\nRa c’hoarvezo an darvoudou. Kemer anezi.\nBrann (he c’hemer)\nO joi ! Ra vez meulet.\nEr choanteet ha peuz, buguel, me ro testeni deuz da valheur.\nGouela adare va c’heaz, n’eo ket resounabl. Perak non pas esperout ? Pedet ha meuz er mintin-man Itroun Varia ar Joaiou evit digas deoc’h ha nevez ho marc’her yaouank.\nGuelomp, sec’hit ho taelou. An digentil, ho tad, ha zo eru gand he dud.\n(Nouela ho c’huanadi ha bok d’he maguerez)\nAr memeuz re, an dijentil hag he dud\nAn dijentil Mark\nAc’hanta, Nouela, neubeutoc’h douanied oud hirio ? Guechal da ganouennou ha leunie har c’hastel-koz, brema enpad an deiz, he kendroez gand tristidiguez var ar saoiou-douar, pe he n’em d’alc’hez kloz hen da orator. Peb laouenidiguez ha zo disparisset ac’han. Ar zoudardet ho unan, pere ha chalme neur ober ar gouard dre ho zoniou joaiuz, ha chom sioul, ho sel gollo varzu ar blenen.\nMez, va zad, n’eller ket mouz c’hoarzin na kana da bep poent. Leverit din ha kaer eo bet ar chasse ? Ped bleiz ha ped karo ha zigassit ganeoc’h.\nAn dijentil Mark (ouz he rennan varzu ennan)\nPerak, merc’hik, kaout sekrejou evit da dad ? Kredi ha rit-hu penoz na meuz me ket divinet ? Nouela sounj hen eur certen marc’her barz pehini hen eur certen devez, hen deuz kanet he c’haerder ha gloar he zad ha pehini ha zo eat da glask telen Merlin. Ac’hanta ! Perak he ouelez-te ! Va buguel, an hent zo hir, adet marteze ha zanjerou, ha ma ne ket Brann distro c’hoas, neuz netra d’enon estoni. Deomp, kemer kouraj, diskouez din eun drem laouen evel guechal, pa deuez, pa c’hen da chasseal, d’am saludi evel stereden sklear ar mintin.\n(Pokad ha ra dezi, ha Nouela ha n’em lak var he c’har-neza ha komz ha vouez izel gant he maguerez.)\nAn dijentil Mark d’he dud\nChasse kaer, neketa va mignonet ?\nAr c’henta dijentil\nKaer meurbet, o Mark, den na elfe ho talvezout da heulia eur c’haro skand na da daga eur pennoc’h-gouez... Doueti ha ran penoz ar marc’her Brann na vo ket ken evruz all hen n’he chasse da delen Merlin.\nKomzer kaer, kaner kaer, promettour kaer, ne dalvezont ket eur brezellour nag eur chasseour talvouduz. A neuze, goude tout, an delen brudet-ze daoust ha beza zo anezi.\nHen toui he rer.\nDivar ar paribolennou... mez ar paribolennou...\n(Klevet ha rer he pelder soniou eun delen, Nouela ha sav hen eur grenan.)\nDoue braz, daoust hag hen vefe ?\nAr c’henta dijentil he selaou\nNan, an avel eo ho c’hirvondi etouez ar skourou.\nAr memeuz-re, Eur Zoudard\nDijentil, eur marc’her ha c’houlen entren her c’hastel.\nRa vo kasset kuit ar reder bro-ze ha doliou mein.\nMark he sellet ouz he verc’h\nNan, diskennit ar pont-gwint, neuz forz piou heo an tremenad, grid dezan entren ha ra vezo deud mad.\nMark ho sellet outhi\nO burzud, goude kant vloaveziou, he c’herden ha zon c’hoaz gand eun ekleo alaouret. Setu me hiviziken perc’hen euruz eun tenzor hep he bar hag ha vo aviet din gand ar rouane ho unan. Va mall ha zo diroll. Brann adlavar deomp eta da ganouennou. (da Nouela) Evruz out ?\nNouela he n’em dol endro d’he c’houzouk\nO va zad !\nBrann ho c’hadlavared kan ar c’henta arvest\nEnor d’an otrou Mark krenn dreist ar re grenva\nPep roue ho c’hoantat burzudou he c’hleze\nVit ma velin he c’hloar hirio vel ma tere\nMestrez ar zoniou kaer deuz d’am sklerijenna.\n(En em arreti ha ra ho ankounac’hat ar rimou zo varlerc’h, tenna ha ra deuz an delen soniou klemmuz hag he kan evel hen despet dezan.)\nAbardae lorc’huz peb emgann,\nLivet gant ar c’huz-eol ruz tan\nVe dizedereat gant ar c’han\nD’ar re ve var ho zremen ban\nD’ar ganiri treac’h ar maro\nA ziskan dre glemmou c’hoero\nHag ha ouel en noz tro-var-dro.\n(Nem arreti ha ra spountet.)\nO digouez reuzeudik, na meuz sonj ebet ken deuz va c’hanouennou ha c’hloar.\n(An dijentilet ha zell outan estonet.)\nPerak ar c’houplajou-ze ha varo ? Lezomp ar re varo var an tachennou emgann ha mar gue red ho enteri (en eur c’hoarzin) ra vo galvet menec’h deuz ar gouent.\nNouela (enni unan)\nAr gan ha varo-ze ha ra poan din, nouzon ket petra am c’helen, mez aoun ha meuz na erufe eun dra benak meurbet ankeniuz.\nBrann (ha guendalc’h da gana evel hen despet dezan)\nAr stourmerien maro, ledet var ar c’hlazen\nTrôet o zrem varzu an në,\nEman gant ar c’horfou golôet ar blenen\nMantel liduz an noz ha gwez didrouz warne.\nPebeuz guerz mantruz ! Peb unan ha oar penoz er brezel he vez tud varo : dijentil Mark ro deomp da eva ha fae var ar gwerziou digonform inouuz-ze.\nBrann, De Profundizou ha ganez deomp. Guelomp, ankounac’heat ha peuz da ganouennou ha ouechal ? Te poa n’em dizkwellet, her vech-all, gwelloc’h barz.\nBrann (he zaoulagat varzu an douar)\nMe zo goneet hag evel pa vefen sorset.\nN’em lakat ha ra da gana teval he benn.\nEur c’harmaden raouiet a sav a dol en êr\nKerkent eun nijaden pounner\nHag a zisken gant trouz\nAl loened du o tont. Deuz-ta brân diratouz,\nSethu did pred leiz-kof, jabadao, c’hoari gaer.\nHen gras, kan deomp eun dra benak-all ; da rimou zo gante c’hoez ar maro leiz ar fri : kement-ma zo kassaüz.\nBrann (henna he unan hag ho sellet deuz Nouela)\nMerlin hen devoa rezoun ; n’ellan mui kana har brezel hag ar gounid ; daoust ha me ve eurussoc’h ho veuli ar garantez.\nNa pebeuz drouk-sonj teval ! kaoud ha ra din penoz divar lein va yaouankis hen he bleün he velan ho tiroll dirazoun hen eun nozvez, ma zan da goll, eur mor ha devalijen, ha dristidiguez hag ha zaelou.\nBrann (adkaout ha ra rimo an arvest kenta)\nBrezellour gallouduz ha c’hoant meur a roue\nN’hini dol var da lez ha var bep stourm c’hoari\nSklaerder he c’hoantiri,\nFleurennik, krap ouz mogueriou da dour\nKaeroc’h vit ar spern-gwenn ha vit ha rozen flour,\nFleuren a garante, c’hoez-vad an nenv ganthi.\nAdguenel ha ran dar ganouen-ze pa deu da sounj din : mez he vouez n’eo mui ar memez hini.\nCetu an heur-vad ! Adkaout ha ran ha nevez va barz.\nBrann (goude beza chomet sioul ha gant eur stum ha zizesper))\nAllaz petra heo deut da vezan\nAr fleurenn ha chalme va zellou\nAn abardae mantruz ha drouklivet ha gouez gand he brumennou ;\nKerkent ar skour zo deut da blegua\nAr vleuen buan da zizec’ha.\nAvel fallakr ar gouan\nVell pennou fall ha vac’herien\nO deuz strinket en ear he doliou n’eur dremen.\nNouela (he dorn var he c’halon ha losk eur griaden spontuz)\nVa c’halon zo skornet gant ar spount : mervel ha ran.\n(Ar vaguerez he c’hemer etre he divrec’h)\nDen fallakr ! gant da rimou ha c’hac’har, te lak va merc’h da veza klanv. Perak out distroet, perak ne ganez ket evel guechal.\nKastizit anezan ; teurel ha ra aman ar c’haon hag ar spount.\nMe ha zo milliguet ! Merlin hen devoa rezoun. Laret hen devoa din : « Va zelen zo torret he c’herden, n’ello mui kana lorc’h d’ar vlondinezet ha eured, d’an emgannou na d’ar gourennadegou var varc’h. Kaer em befe skei gant va skour aour, va zelen hiviziken ne gan ken nemet ar maro. » Gleet oa din beza refuset ar benvek terrubl. Esperout ha ren bepret penoz va c’harantez ha vije ar c’hrenva, hag he teujen ha ben deuz ar brud didrec’huz-ze.... Grit trugarez din Nouela.\nMark ho sellet ouz he verc’h\nDen fallakr ! Da gan ha varo hen deuz mantret ha rentet klanv va merc’h muia karet....\nNouela muioc’h-mui drouk-livet\nNa me meuz poan.\nKenavo hep dale, va muia karet.\nO, pried divin.\n(Pokad ha reont an eil d’eguile)\nMark ho disparti rust\nGwardou, kassit anezan kwit.\n(Nouela ha lozk eur griaden hag he gouez maro)\nAr memeuz-re, Merlin\n(Oll he zeont adren spountet : arreti ha reont ar gwardou ho tigas Brann. Oll sioul)\nMerlin ho sellout ouz Nouela\nNe man mui : ar maro ha zo eur goulou deiz : Perak, o dijentil Mark, kaout truez outhi ? Ha te Brann, ha c’hoant ha peuz da vont ganthi ebars her bez, her bed all hen em gavo ho c’heneou hag ho kalonou, evruz da veza echuet ken abred, ho pelerinac’h her bed-man, c’houi nem garo hen bro burzuduz ar steret.\nO ia, gra din mervel : ne ran forz ouz ar vuez-man, c’hoant ha meuz n’em gaout c’hoaz gand Nouela.\nMark ho reketi\nMerlin, sorcer gallouduz, bez truez ouz va glac’har, me haz ped stard, rent din c’hoaz va merc’h muia karet, fizianz ha meuz ennout, stok outhi da skour aour hag oun sur ha teui c’hoaz hen buez.\nMerlin ha zell ouz Brann pleguet var gorf Nouela\nDen yaouank dievez ! N’hoa ket falvezed did selaou va c’huzuliou pa c’houlennez ouzin presta did va zelen !\nPardoun ! hen hano Viviane, gra dezhi adbeva, ha rent anezhi d’am c’harantez !\nViviane, ha bepred he tigaz ar sounj-ze din, ma neuze he conzantan, bez euruz !\n(Hag he touch ouz Nouela gant he skour aour, ma sao kerkent Brann he c’hemer etre he zivrec’h hag he taoulinont ho daou dirak Mark ha Merlin).\nHo trugarekad ha ran Merlin, briata ha hellez da vuian karet ha vo da bried aben pemzek deiz aman.\nHourra, joa, euruzted, enor da Verlin !\n(Merlin ha zav evit ar vech diveza he skour aour hag ha zizpariz).\nPegoulz he vo ho tro c’houi, plac’h coant.\nC’houi zo gwal hardiz hen ti gant ho cojou.\n(Ar zoudard a bok dezhi.)\nTolid evez ! Me gleo trouz ar gouer ha ro da c’houzout heo tost da fin leïn. Sellit. Cethu diskennet ar pont-gwint. Cethu aman tud an eured... hourrah !\nAn Oll Dud\nMeuleudi dan dijentil Mark, buez hir dan daou zen nevez.\n(Tud an eured ha deu deus ar c’hastel. Brann ha Nouela ha ya hen mesk an dud ho trinka gand an zoudardet hag ar bayzanted.)\nVa mignonet, ho youadennou ha levenez, ha ya betek fonz hor c’halon : va fried ha men ha zo anaoudek braz ouzoc’h deuz ho rekejou mad.\nReketi ha reomp deoc’h prosperite vraz ha kaer !\nMe gred, aben fin ar bloaz, gallout prezanti deoc’h eur mab hag he velfer ennan poltred he dad-coz, an den gallouduz hag enoruz an dijentil Mark.\nRa deui an ënv da zilaou. Kement-ze ha refe holl joa va c’hozni.\nHon ini ivez, dijentil, rak beza vezo hep douetans eur brezellour talvoudek ha gallouduz eveldoc’h.\nDoue, petra velam-me ? Guilcher ha Katell. Chetu, Nouela guez, an ini neuz va renet betek ty Merlin, hag an hostizez ha zoare he deuz roet din da zebri.\n(Hag he zeont ho daou varzu Guilcher ha Katell.)\nVa fried hen deuz komzet din ac’hanoc’h. Ho trugarekat ha ran da veza deut deuz keit-all.\nDeomp-ni eo, kentoc’h, d’ho trugarekat evit ar pred dreist ha momp ho paouez dibri. Breman he comprenan perak an dijentil Brann hen doa kement ha c’hoant da gaout Merlin. Biskoaz em buez na meuz guelet kaerder par doc’h-ini.\nRo peoc’h ! Nag hen zo balc’h, exkuzit anezhan.\nNeuz drouk ebet. (Nouela ha hen ha drink ganthe.) Kredi ha ran ho peuz gret, c’houi ivez, ar pez ha oa hen ho sonj.\nNi zo demezet eur miz-zo.\nGuell ha ze. Hag ar plac’h yaouank ha serviche ac’hanomp hag ha zeblante beza ken trist.\nHi ivez, Dijentil, ha zo demezet dre ma zoc’h bet ken generuz hen he andret.\nNin ha ra deoc’h ha dezhi hon guella rekejou ha eurusted.\n(Pellaat ha reont).\nBrann (da Nouela)\nChetu an noz ho tond hag ar loar ho sevel ha üz d’an aod ha ne sonjit-hu ket he deuz c’hoant sklerraat hor c’harantez, c’houi gle beza skuiz, Nouela, deom don lojeiz.\nNouela (ho tond ruz)\nC’hoaz eur pennadik, marc’her, chomomp etouez an dud vad-man, rag ho joa ha ra plijadur da velet.\nVa mui karet, hon sounjal penoz hen em garfomp bremaik, va c’halon ha deu da goenvi evel ar mor arok an tempest : deuit, va muzellou ho deuz hast da veza gant ho re.\nMe zo da zenti ouzoc’h. Me ivez ho kar, ho c’heullia ha ran.\n(Rei ha ra eur pok d’he zad pehini hen deuz poan he c’hampech da ouela).\nAdtapet diwar « https://br.wikisource.org/w/index.php?title=Telen_Merlin&oldid=106175 »\nKemmoù diwezhañ degaset d'ar bajenn-mañ d'an 25 Eos 2017, da 21:14.


Albertine Books in French and English - Bookshop New Yorkgoulc'han kervella - Albertine - Books in French and English New-York\nRimadellou ha kanaouennou\nBro leon 1914\nArmorica Breizh ; e deroù istor hor bro\nGoulc'Han Kervella, Ar Vro Bagan, Marc Letissier\nPinvidik-mor eo istor Breizh. N'eo ket gwall anavezet gant an dud avat ! Ne vez ket desket kalz er skolioù ! Ar pep brasañ eus ar Vretoned, hag eus an dud diavaez-bro, ne ouzont ket he deus bet Breizh un istor disheñvel diouzh hini Bro-C'hall. Evit kompren petra eo Breizh en dervezh a hirio eo ret anaout istor bras ar vro. Gant Armorica Breizh e klaskomp degas ur banne sklêrijenn war an istor-se, etre mare ar Gelted, ar Romaned, ar Franked hag Erispoe, mab Nominoe, roue kentañ rouantelezh Breizh, e 851.\nE Breizh emaomp, e Tremenac'h (Plougerne) pe un tamm pelloc'h kostez ar C'hurnig (Gwiseni) da vare ar Mezolitik. Daou zen yaouank, paotr ha plac'h, Aada ha Narki en em gavo ha pa ne vijent ket eus memes meuriad. Gant ampartiz ha gouiziegezh e oar Goulc'han Kervella taolenniñ buhez an dud d'ar mare-se kostez an aod.\nLod diouto a zo chaseourien, lod all a zo mesaerien ha prestig e vo dizoloet ganto al labour-douar. A-unan emañ an dud gant an natur hag ar mor forzh pegen taer ha garv e vije an darempredoù etrezo gwech dre vare.


CONFERENCE Ernest LE BARZIC En Breton – GORSEDD DE BRETAGNE\nTestenn prezegenn c’hallek Thierry Châtel war buhez hag oberoù Ernest ar Barzhig, graet d’ar 17 a viz Gouere 2021 e-stern festoù ha lidoù Goursez digor Mur-Breizh (er gumun nevez Gwerledan).\nSK11 1 Devezh mat d’an holl. Trugarekaat a ran an Drouiz-Veur /I\_Morgan, Pêr-Vari Kerloc’h, da vezañ fiziet ennon ur gefridi vrav : reiñ un alberz eus buhez Ernest ar Barzhig, ha kinnig un tanvañ eus oberenn lennegel ar skrivagner-mañ, anavezet-mat dindan e anv-drouiz, Roh-Vur. Trugarez vras, d’an Aotrou Maer Herve Le Lu, da Manue ha Herve Saguet.\nMil trugarez d’an Itron Annaig ar Barzhig, merc’h ar skrivagner, d’an Aotrou Yvon Abiven (bet kannad), mab-kaer Ernest ar Barzhig ha d’an aotrou doktor Dominik Hueber, mab ur mignon bras da Roh-Vur. O-zri o deus va sikouret da bennaouiñ eñvorennoù, titouroù ha dielloù.\nGant levenez em eus boulc’het ar studiadenn-mañ, lusket gant ar c’hoant da c’hoût piv e oa aozer al levr am eus lennet hag hadlennet, Buhez ha Faltazi. Piv oa ar skrivagner a skoazellas an hini a renfe ma labour-doktorelezh, Pêr Denez, kelenner ijinek Skol-Veur Roazhon. Piv oa ar baleer, anvet Ernest ar Barzhig, am ‘oa kejet ha komzet gantañ war ur wenodenn-lanneg a Vur-Breizh, ur wech ma oan o klask harzoù ar brezhonegva !\nDigoromp ar brezegenn-mañ dre un titl :\nROH-VUR , SKOUER AN DROUIZED, AR VRETONED HAG AN DENELOUR\nFrammet e vo ma studiadenn war perzhioù mat Ernest-ar Barzhig.\nDizoloomp ‘ta e hent-buhez brav, hag e oberenn lennegel talvoudus ha liesseurt. Gant ma c’hellin hadañ en ho kalon, ar c’hoant da lenn oberenn glok Roh-Vur, e brezhoneg hag e gallek !\nSK12 Ernest ar Barzhig a lâre e oa bet ganet e Breizh (e Kaouenneg, d’ar bevar a viz mae naontekkant seitek) …met e oa bet krouet e bro-C’hall e Toulon, e-pad bloavezh kentañ priadelezh e vamm hag e dad, is-ofiser-war-vor..\nPa oa ‘met ur bugelig anezhañ, e ouie dija ster e anv-tiegezh, bet displeget dezhañ gant an aotrou Person. Souezhusat planedenn : Nestig, a oa en e spered, perzhioù-mat… ur barzhig, un drouizhig zoken. Donezonet-bras, ennañ e virvilh endev ar c’hoant da gompren e endro naturel ha denel.\nEn un ti divyezhek e oa Nestig o vevañ ! Brezhoneg ar Roc’h a veze implijet gant e dad, pe c’halleg ; e gwirionez e tiflipe dreist-holl digantañ trefoedeaj brezhoneg toerien ha pilhaouerien ar Roc’h, anvet ar villaj, pe an tunodou. E vamm a gomze galleg reizh bet desket ganti e skol superior Lannuon, met brezhoneg a ouie mat. En ti e veve gante ar vamm-gozh a-berzh mamm, deol-tre, hag a ouie orezonoù-pareañ ha perzhioù al louzeier. E brezhoneg, hini Kaouenneg evel-just, eo e komze da Nestig ordin. Hag e lâre ne oa ket mat terriñ e benn gant galleg-podoù ! er beilladegoù e lenne ar vamm-gozh-se d’he mab-bihan, buhezioù ar sent, hag hini santez Genovefa a Vrabant alies! Goulennet e oa bet gant e gerent e vefe desket katekiz gallek da Nestig. Met ar paotrig a selaoue kentelioù e gamaraded a zeske o c’hatekiz, ‘tal-kichen, e brezhoneg ! Hag emberr e voe barrek Nestig da bediñ ha da ganañ kantikoù e brezhoneg ! Ha memes da lenn brezhoneg-beleg levrioù kozh e vamm-gozh ! En e eizh vloaz e konte dija kontadennoù… d’e genderv Yannig, enno seblantoù, ha loened drouk da lakaat anezhañ da vlejal gant an aon !\nSK13 Pa oa daouzek vloaz e voe bamet Nestig gant an dresadenn a oa war c’holoenn e gaier-skol : ur breizhad gwisket gant ur chupenn verr ha bragoù-bras, un tog ledan war e benn, e sell o barañ war ur chapel, ul lann hag ar mor. A-us dezhañ e oa ar ger « Breizh » ! Awenet gant e spered drouizel moarvat e tresas un dervenn e-kichen hag e skrivas ur barzhoneg bihan, bet ijinet gantañ : « O Breizh, ma bro garet, / Pegement da garan, ! Me gav din ec’h on stag stard ouzhit / Gant gwrioù da derv ken kalet... « Boemet e veze Nestig gant ar c’hentelioù istor.\nUr Voereb dezhañ, Tintin Vari, ur gannerez, a oa anezhi ur vrezhonegerez lorc’h enni diwar he yezh, hag hi a gonte d’he niz konchennoù hengounel. Daoust ma oa berzet outañ komz brezhoneg e skol Kaouenneg, e c’halle Nestig mont e yezh e dintin gant e gamaladed er porzh-skol. Goude marv ar vamm-gozh e tilojas familh Ernest da Lannuon. SK14 En ur c’haier e tastume Nestig aketus an darvoudoù istorel a veze danevellet dezhañ gant o amezegez, un dimezell eus noblañs uhel, lignez Yann a Veaumanoir, penn ar vretoned e Stourm an Tregont.\nSK20 Daou vloaz war-lerc’h ec’h ae ar famill d’ar Roc’h da chom, ha setu Ernest e pañsion.\nSK21 Pa oa ur c’hrennard anezhañ e plije dezhañ galoupat war varc’h-houarn gant mignoned met sot e oa gant al lenn c’hoazh. E holl wenneien a zispigne da brenañ levrioù, dreist-holl oberoù gallek Anatol ar Braz. Setu perak e plije dezhañ lâret : « Levezonet on bet gant ar Braz, ha n’eo ket un tamm bihan » ! Pa oa oc’h ober e servij war vor e Kêrvourzh e tizoloas Ernest ar gelaouenn Gwalarn dre ma oa bet prestet ur skouerenn dezhañ gant e gamalad Rojer Praud. Ar mignon-se a deufe emberr da vezañ barzh ar c’hoursez dindan al lesanv Pradig.\nphoto22 Levezonet emichañs gant eñvor e dad-kozh a-berzh tad en doa studiet en ur c’hloerdi e taremprede Ernest beleien hag e lakaas en e soñj bezañ skolaer kristen.\nE Mur-Breizh eo, lec’h ma oa skolaer, e kavas karantez e vuhez, Suzanne, speredek hag hegarat eveltañ. SK23 Lidet e voe o eured d’ar bemzek a viz Gwengolo daou ha daou-ugent. Ernest a degemeras en e galon ivez koajoù bro-c’hlas e wreg. Ar c’houblad kourajus-se, evurus, hep arc’hant bras, a vije brokus-kenañ gant izili o ziegezh ha gant o mignoned puilh. SK24 Pebezh tad karantezus e oa Roh-Vur ! ha donezonet-tre da desevel bugale ! Div yezh hor bro a veze desket dezhe, ha sevenadur Breizh, an dilhajoù breton zoken. Da geñver goursez Mur eizh hag hanterkant e tibunas e verc’h Anaig gwisket brav en doare hengounel. Bep sul beure, kanaouennoù hengounel a veze desket d’ar vugale gant o zad. Pa vije aozet pourmenadennoù-familh, gant mignoned hag o bugale e lakae Ernest an holl valeerien da zizoleiñ ar gweledvaoù, istor ha mojennoù al lec’hioù, ha buhez al loened memes. Dominique Hueber en deus soñj da vezañ kemeret perzh gant plijadur er skolioù-hañv-se !\nSK25 Mab henañ ar familh, Erwan, a voe ganet e Mur pa oa bet tapet c’hwec’h warn-ugent vloaz gant e dad Ernest. En un ti melen, stag da vereuri kerent ar vamm, Suzanne. En ti-kêr, ret e voe da Ernest tabutal ouzh ar sekretour a-benn rediañ anezhañ da skrivañ Erwan war ar marilh, un anv bihan eneplezenn hervezañ ! Tata Ernest a roe laezh da Wanig gant ur pod-bronnek, a roe dezhañ ouzhpenn chug frouezh gouez a veze wasket gantañ ! Mont a rae da bourmen gant ar poupig er c’hoajoù, dindan ar pevar amzer ! Evit ma vefe prizet an Natur gantañ ! E klasad e dad skolaer e veze ar skoliad Erwan e Mur. Tra ma oa Erwan studier evit mont da Vedisin e voe degemeret da Varzh gant ar C’hoursez. Tremen a rae vakañsoù e Kerne-Veur evit deskiñ kerneveg ha saozneg e ti Pauley-White, Barh Mur Kernow. Hennezh a zisklerias da Roh-Vur : « Al liamm etre hom gorseddau e vo Erwan». Siwazh, an Aotrou Doue a c’halvas Erwan en e gichen, just a-raok na vefe bet achuet e dezenn gantañ. O feiz en Doue a skoazellas Ernest ha Suzanne da derc’hel da vevañ, sammet gant ar c’hañv hag ar glac’har. Roh-Vur a lâras d’e vignoned e oa bet sikouret o welet skinoù an heol a zegase buhez en edeier hag e bleunioù ar parkeier, evel ma tiskoueze e ranke ar vuhez bezañ kreñfoc’h eget ar gwalleurioù. Evel-just, Ernest a oa ivez un tad burzhudus evit e ziv verc’h Gwenola hag Annaig. Karantezus, prest da sikour anezhe ordin evit o studioù. O mamm Suzanne a oa ivez karantezus. SK26\nErnest ar Barzhig a oa gwalc’het e galon gant e verc’hed Annaig ha Gwenola, ha gant e vab-kaer Yvon Abiven, a gendalc’he gant e voemenn gant Sevenadur Breizh, ha, pergen, evit yezh vrezhonek e hendadoù.\nE ti ar re Ar Barzhig, daoust d’o gopr bihan, e oa digor an nor ordin, pedet an holl da rannañ ar boued a veze war an daol ! Mignoned a zeue a bep lec’h (beleien, skolaerien). Gant gouestoni e ouie Suzanne melestriñ degemer ar vignoned. Pa veze ret da Ernest chom sioul ‘barzh e vurev, pa veze oblijet da vont e ti-dielloù Roazhon, eo Suzanne a rene buhez pemdeziek ar familh, a rae war-dro en ur aergelc’h efedusted ha levenez. Ernest n’en doa ket tremenet an aotre-bleniañ kirri-tan. Pa oa bev Erwan c’hoazh, eo gantañ, ar mab henañ, e veze bleniet gwetur an tiegezh da gas ar familh da bourmen war ar maez. Gant Yvon Abiven hag Annaig Ar Barzhig e vez miret don en o eñvor prantajoù evurus ar baleadennoù-familh brav-se. Gant plijadur e yaent da weled o mignoned beleien (en Enez-Veur, e Logivi-ar-Mor), keneiled a oa mistri-skol anezhe, mignoned o chom e Bear, Buhulien, e Kêr ar Roc’h ‘lec’h ma veze anveet Ernest gant tout an dud ! Un digarez d’ober enklaskoù war emdroadur yezh e vugaleaj. Dastum a rae troioù-lavar gwenedeg ivez o pourmen e Sant Inan, oc’h adkavout brezhoneg Klegereg Tad Suzanne. E Roazhon e taremprede luskerien ar brezhoneg lennegel, Alan Louarn, Pêr Denez hag Alan Bouessel du bourg.\n4 Ernest a skine kelc’hiadoù mignoniezh tro-dro dezhañ, mignoned a bep tu, o tont eus metoù sokial disheñvel. En e di e teue amezeien, kerent-pell, mignoned, laouen da vezañ e-ser Ernest ha Suzanne. Digor bras e oa spered Roh-Vur : Selaou a rae aketus e gengomzer a-raok reiñ un ali… Komz a rae digudenn ken gant e genlabourerien eus ar skolioù prevez, ken gant skolaerien ar skolioù foran. Beajoù en estren-vro a veze graet a-wechoù gant ar familh Barzhig, dreist-holl e bro-Gembre, ha Kerne-Veur, un digarez da adwelet mignoned barzhed o chom en tu all eus Mor-Breizh. Jean-Jacques Hueber, na oa ket breizhat, ha na oa ket dedennet kalz gant ar relijion. Koulskoude e teuas da vezañ unan eus mignoned brasañ Ernest, ken plijet oa gant hennezh a oa haelsperedek. Dominique Hueber, mab Jean-Jacques, a veiz bremañ pebezh chañs en doa bet o resev digant Ernest, kement a c’hreunennoù sevenadur, o deus kemeret perzh e savidigezh e bersonelezh ! Dominique, pa oa yaouank, a vlenie ar c’harr-tan, ennañ e dad Jean-Jacques hag Ernest, o tivizout joaius war-zu baleadennoù sevenadurel. Ret e oa d’an daou gomper choaz mat o flas, an eil hag egile o kaout bep a skouarn vat diouzh an tu mat rak pounner-glev e oant o daou diouzh un tu. Tost bouzard e oa Ernest diouzh an tu e oa bet gwastet e skouarn gant un tenn kanol e-pad e amzer-soudard. Pa vez aozet baleadennoù kentelius gant Dominique Hueber e treuzkas ‘pezh en doa desket gant Ernest.\nE vicher skolaer a blije kalz da Ernest ar Barzhig. E gentelioù a briente gant aked. Neoazh, goût a ouie kelenn en un doare naturel, o treuzkas ar sevenadur evel ur c’honter. Tad an Aotrou Maer Herve Le Lu, Jean Le Lu, a oa bet skoliad Ernest ar Barzhig. En e eñvor ec’h adwele Ernest ar Barzhig o tont tre, ‘barzh e glas. Sioul ha seder ordin ! Mentet bras, un neuz vat a zen, Ernest a stalie e c’halloud hegarat. O vezañ m’en doa ar skoliad Jean Le Lu bihan desket e gatekiz e brezhoneg e oa laouen ar Mestr Ernest o kaojeal gantañ en o yezh-vamm.\nMestr-skol Mur-Breizh a gave displijus pedagogiezh pismigus an devezhiadoù stummadur a veze aozet gant an ensellerien. Selaouomp Ernest o tanevelliñ ‘pezh a reas gant e gamaladed fastet gant ar prezegennoù toull war an « diougonerezh arnevez» ! «Laosket hon oa hor c’heneiled da spazhañ buzhug hag e oamp aet, pemp den fur, gant ur voutailhad sistr fresk () e penn all eus liorzh ar skol, ar pellañ posupl evit ma ne glevfemp ken () pilpouzerezh ar bismigerien. » En e zanevelloù eo ur mailh evit komz eus ar vugale vihan. Ur bern kontadennoù a-zivout ar skolaerien a zo bet savet gant Roh-Vur. Pleustriñ a ra d’anavezout istor ar skolioù lec’h ma vez o labourat. E 1954 ec’h embann istor Skol Sant-Job Kaezilieg.\nSK41 Setu pelec’h e labouras Ernest ar Barzhig :\nDa gentañ e voe galvet da skolaer kristen e skol Sant Loeiz Mur. (1938). Mestr-skol e voe war-lerc’h e Bear (e nav ha tregont), e Mael-Karaez (e un ha daou-ugent) hag e Mur adarre e daou ha daou-ugent. Er bloaz unan ha hanter-kant e voe anvet, war e c’houlenn er Charente-Maritime, en ur skol renet gant e vignon Roger Praud. Hast gantañ da gaout ur post atebegezh en em stag da renerezh skol sant job Kedilieg e daou ha hanter-kant. SK42 E seizh ha hanter-kant e tivizas Ernest ha Suzanne mont da Roazhon da chom, evit aesaet hentennoù skolveuriek o bugale. Ar famillh a gavas ul lojeiz c’hwec’h warn-ugent, straed an eskob Mouezy. Degemeret eo Ernest war postoù kelenner, e skolaj santez Varia da gentañ (2 vloaz), kelenner galleg ha saozneg e skolaj Sant Varzhin war-lerc’h, hag en dibenn, kelenner e skolaj an Azeulerezh, betek pevarzek ha tri-ugent. Ret e voe da Ernest mont war e leve e miz gouere kent an termen rak fall e oa aet e yec’hed. Neuze ez eas an tiegezh ar Barzhig da Vur en-dro, da chom straed Kervos – adanvet abaoe en enor da Ernest ar Barzhig – e-lec’h ma voe falc’het trumm e-kreiz e nerzh-krouiñ. D’an unan a viz kerzu seiteg ha tri-ugent e kolle Breizh unan eus e skrivagnerien gwellañ ha puilhañ.\n6 D’e vab-kaer Yvon e tisklêrias Ernest ur wech : « Ma feiz a zo hini ar glaouer. Naturel ha didrouz e oa e vuhez kristen. E feiz a oa bevet e kreiz e diegezh, en iliz hag en e skol gristen. Tamm-ha-tamm e oa desachet Ernest ar Barzhig gant ar prederouriezh drouizel, a sante tost-tre d’an denelouriezh kristen.\nIstorour e oa, ha goût a ouie e oa un drouiz alies dindan pep soutanenn sent kentañ hom bro. SK44\nDivizout a reas ar Barzhig emezelañ e tri aozadur a aroueze dremm teirlodennek an denelouriezh hunvreet gantañ : Urzh Marc’hegerien Sant Yann Jeruzalem (evit ar relijion), Unvaniezh Arvor e 1941 (da brederiañ war framm kevredigezh Breizh), hag e Breuriezh an drouized, Barzhed hag Ovizion Breizh e 1948 (evit ar sevenadur istorel hag ar prederouriezh).\nSK45 SK46 War pajennoù Ouest-Eclair, er bloavezhioù tregont, e tizoloe gant from Gorseddau Pondi ha Rosko (34). En e ugent vloaz e yeas da sellet a-dost Barzhed ur c’hoursez digor e Perroz. Boemet e voe gant pep tra ! SK47 Mont a reas d’ar Roc’h-Derrien da sellet ouzh Taldir aet du-hont da enoriñ eñvor ar roc’hard Narsis Kelien. Er bloaz eizh ha tregont ec’h embann Ernest ar Barzhig e skrid kentañ er gelaouenn Breizh. SK50 Boemet e voe an drouiz-Veur Taldir gant levr Ernest «Mûr de Bretagne et sa région». Hag ur plas a varzh a ginnigas dezhañ e Gorsez Breizh.\nE miz gwengolo eizh ha daou-ugent e voe pedet Ernest da C’horsez kuzh Roazhon. Anvet e voe Ar Barzhig da varzh Roh-Vur ez ofisiel. Un arouez eus e vuhez eo an anv-barzh en doa dibabet : rann kentañ Roh-Vur a veneg ar Roc’h-Derrien, kêr e vugaleaj, ha Mur, a veneg kumun e wreg Suzanne. PH51 Displijet e oa bet Ernest gant prezegenn Berthou-Kerverzhioù a erbede distro un drouiziezh pagan. Birvidik e tremenas Roh-Vur un diplom war ar studioù keltiek degemet gant ar meneg mat. O labourat kourajus e kembraeg dindan askell ar c’helenner Falc’hun, o tastum geriadur al labour-douar evit Pêr Trepos e teuio a-benn da dapout un diplom studioù uhel a geltieg e 1950. Neuze, karget e voe Roh-Vur da reizhañ skridoù brezhonek ar c’hoursez moulet war an Tribann.\nSK52 53 54 E 59, Roh-Vur, a skoazellas ur barzh kozh-tre, Césaire le coënt Mab Loïz, da embann lod eus e varzhonegoù. Roh-Vur a gavas plijadur en ur c’horsez a oa bet aozet e Pempont o vezañ ma oa bet degaset an drouized betek lec’hienn al lidoù, dre girri sachet gant ejened. SK55 E miz Mae 56 (c’hwec’h ha hanter-kant) e voe anvet Roh-Vur da zrouiz ar Poellgor. Karget e voe da skrivañ ur brezegenn hir war Ab Herve, Vallée, evit Gorsez digor Sant Brieg (1956). E studiadenn dispar a voe embannet gant Breuriezh ar Varzhed.\nsk56 Ha setu ar bloavezh eizh ha hanterkant.\nE naontek kant eizh ha hanterkant e kinnigas Roh-Vur e vefe aozet Gorsez digor ar bloavezh-se e Mur-Breizh. E miz ebrel e stagas gant an darbaroù : dibab a reas al lec’h, park chapel santez Suzanna. An Ti-kêr a asantas prestañ salioù evit an emvodoù hag an diskouezadegoù. Evit staliañ an isframmoù e vefe rekouret Roh-Vur gant e skolidi kozh er skolaj neuze.\nSK57 An aotrou Cléret, kadoriad Sindikad an douristelezh, a oa ouzhpenn perc’henn ha rener mengleuz Trevejean. Evit ur bennozh Doue e kinnigas mein ar C’hrommlec’h, ha koust un tourter hag e vlenier. Met ret e vefe labourat a-raok eurioù an devezh-labour boutin! Neuze, da bemp eur beure eo m’en em emgavas Roh-Vur, ar blenier-tourter hag ar gantonierien a-benn staliañ ar maen-log hag ar peulvanioù pounner! Pebezh souezhadenn evit tud bourk Mur-Breizh pa voe dizoloet ganto al lec’hienn meurveinek nevez, a vefe da viken ur savadur-testeni eus bezañs an drouized !\nRoh-Vur a brenas bannieloù gwenn ha du ha lietennoù erminiget evit kinklañ ar straejoù.\nBreudeur ha c’hoarezed ar C’horsez, a zeredas a bep-lec’h, niverus, eus Sant Malou, ha memes, eus Bro-Varoko ! Telennourezed a deuas a-gevret gant barzhed a Naoned. D’ar sadorn e voe roet prizioù lennegel en eñvor Taldir. Da Roh-Vur e voe roet ur priz evit e werz vrezhonek, ur groaz kelt e feilhañs a lakas a-istribilh a-us d’e wele lec’h ma chomfe da viken!\nD’ar sul, goude bezañ en em gwisket en ti-kêr, izili ar vreuriezh a zibunas da heul ar gward-maezioù. Pa oa deuet eur an overenn-bred, ne oa ket arruet an tad Aleksis, aluzener ar C’horsez. Kompren a reas Roh-Vur trumm e oa dale gant ar beleg kozh dre ma heuilhe eur an heol ! En ur rac’hoanat e asantas person Mur, lesanvet « Tonton Selest », da lidañ an oferenn en e blas, e Chapel Suzanna.\nSK62 Hag ar prantad hirc’hortozet a c’hoarvezas : an drouiz-veur Eostig Sarzaw a savas war ar maen-log. Ur studier yaouank, Marcel, a oa bet sikouret kalz gant Ernest, a zigoras al lidoù gant son e vinioù-bras ! Berzh bras a reas Roh-Vur gant an diskouezadeg levrioù en doa prientet.\nEvel Arouez-varzh e rene lidoù Gorsez Breizh. Liammoù kreñv en doa staget gant e vreudeur a Vro-Gembre hag a Gernev-Veur. :\nRoc’h-Vur e oa « mestr an arnodennoù » en anv ar c’horsez. Aterset e voe gantañ an diskibl… Gwenc’hlann ar Skouezeg. Laouen e oa Roh-Vur pa veze ar C’horsez digor e Pempont, un digarez da welet e vignoned Per Vallérie ha Yann Brekilien… Er c’hontrol, Ernest a gave displijus-tre daremprediñ Georges Pinaut. Hennezh a rebeche da Roh-Vur, e galleg ! da gomz ur brezhoneg chakerien-plouz. Roh-Vur a respontas dezhañ : Un enor glorius eo evidon kaozeal brezhoneg ar bobl! Ha ma ne chomfe ‘met unan, me an hini a dalc’ho ! »\nSK 64 65\n7 Ernest ar Barzhig a blije dezhañ kalz mont da bourmen en e-unan war ar maez. Da vont da bourmen, en em wiske ordin en un doare cheuc’h ! Heuzoù uhel, bragoù marc’heger, jiletenn, kravatenn ha chupenn vrav, boned vask ha kabell du. Ha dav gant e bennvazh.\nWar an hentoù, Roh-Vur a sante e galon leun a vadelezh evit ar Grouadelezh a-bezh.\nBuan e krogas spered, ene hag ijin ar Barzhig d’en em stagañ gant from ouzh bro e wreg Suzanne. SK66 Alies e lâre : « Ar Baradoz war an douar eo evidon koadoù Mur. »\nSK71 Boemet e oa gant an Natur.\nNe oa ket un ispisialour eus perzhioù pareüs al louzeier met strivoù a rae evit debriñ boued yac’hus. Bemdez e tebre ul loaiad greun ed en doa lakaet da gellidañ eñ e-unan ! Ernest Le Barzhig a oa un ekologour a-raok na vefe diouzh ar c’hiz. Kinnig a rae doareoù poellek d’adlodennañ : hervezañ, e vefe mat skarzhañ lod eus ar girzhier bihan a ranne ar parkoù e logelloù douar re vihan bewech ma veze hanteret an douar etre an heritourien. Er c’hontrol, displegañ a rae e oa ret mirout ar girzhier koshoc’h bet savet tro-dro d’ar parkoù bras adkavet gante ment vras gwechall, da virout liesseurted ar buhezioù gouez ha da ziwall ar chatal.\n8 Gant an holl arzoù e oa dedennet Roh-Vur. Soniñ banjo a rae pa oa yaouank. Ar sonerezh klasel a selaoue gant plijadur. Lazoù o kanañ kantikoù e brezhonek ha sonerezh hengounel a gave dudius. Ne gane ket alies.\nSK72 Roh-Vur a blije dezhañ al livourien a ouie taolenniñ kened ar maezioù, pe pinvidigezh dibar hor sevenadur ; Camille Corrot, a foete bro eveltañ, a oa azaouezet gant Ernest. Tost d’e galon e oa evel-just an daolenn: « Porrastell Chapel Santez Suzanna e Mûr-Breizh. » Ur melezour eo ennañ prederouriezh Roh-Vur, ur c’henteuzadur etre mennozioù an drouized (an derv) hag ar feiz katolik ( Porrastell ar chapel).\nRoh-Vur ne denne ket poltredoù eus ar gweledvaoù a veze arvestet gantañ e-pad e bourmenadennoù. A-wechoù e rae un damdresadennn bennaket.\nSK 73 9 Ivoulet e oa Roh-Vur gant ar meurvein evel pep drouiz, met ne brize ket ar vrizhkeltiegouriezh. Meurvein puilh ha heverk a gaver e tolead Mur-Breizh.\nDre ma soñje dezhañ n’eo ket sirius klask kornandoned aze, pe skinoù tellurek, e plije kentoc’h dezhañ faltaziañ buhez wirion tud nevez-oadvezh ar maen. SK74 Raksantout a rae Roh-Vur e veze ar peulvanioù panelloù-heñchañ meurdezus. Neuze, aes-tre e tegemeras martezeadoù e vignon Jean Lody a Rostrenen. Ar vein-hir a vefe bet panelloù o venegiñ al lec’hioù metal er c’hondon.\nSK 74 B Padal, gant ur sell-drouiz eo, en doa dizoloet war gompezenn Ménéheiez, e Mur-Breizh, ur maen ledan, drouizel hervezañ dre e stumm tric’hornek. Liammet e oa hervez Roh-Vur ouzh teir feunteun gozh bet toullet e begoù un tric’horn douar. An tric’horn maen a vefe liammet ivez hervezañ ouzh furm triadek an triadoù barzhel.\n10 Adalek e vugaleaj hag e yaouankiz, e drivliadoù ha darvoudoù a gase Ernest ar Barzhig war-zu e blanedenn, bezañ skrivagner : Dirak ur gweledva eo awenet diouzhtu. selaouomp Roh-Vur : « Arvest lugernus tarzh-an-deiz en em ro din-me. Un flourder avielek a ren war ar vro, ken gwerc’h eo an aer ha ma oa da vare krouidigezh ar Bed. »\nSK81 Ret e vefe sevel un dezenn-doktorelezh war oberennoù Ernest ar Barzhig a-benn studiañ anezho mat-tre… An darn vuiañ eus e oberennoù a zo bet embannet hag adembannet war-lerc’h e varv. Lod eus al levrioù-se a vez kavet c’hoazh er stalioù. War ar genrouedad e kaver al levrioù koshañ, a eil dorn, pe er stumm PDF.\nAchuomp hom frezegenn dre ur veaj verr a-dreuz oberennoù Roh-Vur :\nDa ginnig buan e skridoù em eus renket ar c’hwec’h levr warn-ugent bet embannet gant Roh-Vur e 7 rummad.\nRummad kentañ : En ur bern kelaouennoù en doa embannet Ernest ar Barzhig e destennoù, savet e brezhoneg peurvuiañ. Ur bern kontadennoù ha danevelloù, mui ur barzhoneg bennak, a veze strewet er c’hazetennoù da heul : Brud, Brud Nevez, Bleuñ-brug, Barr-Heol, Al Liamm, Dihun, Hor Yezh, Skol, An Tribann. (Ur priz lennegel a voe roet dezhañ gant departamant Aojoù-an-Norzh er bloaz hanter-kant da enoriñ e deskad pennadoù ha danevelloù.)\nSK82 Eil rummad : 5 levr strollet enno kontadennoù ha danevelloù a-zivout e vuhez peurvuiañ.\nKôzioù Tintin Mari : kontadennoù a oa kontet dezhañ gant e dintin. Un dastumadenn bet prizet gant ar C’horsez (1964 / 1979)\nKalonoù tregeriat 1979\nDaou zastumad koñchennoù ha danevelloù brudet,\nBuhez ha faltazi (1970, ademb 1984, Emgleo Breiz)\nUl levrenn eñvorennoù tro-dro da C’horsez Vreizh:\nEñvorennoù ur…barzhig h yezh 1982\nDediet e vez alies e goñchennoù d’e vugale, d’e vugale-vihan, pe c’hoazh, d’ur mignon, pe d’un den en doa awenet anezañ da geñver ur valeadenn.\nSK83 Spered konterez hengounel e dintin Vari a vev en e zanevelloù brezhonek.\nE bal gentañ oa skrivañ evit ar bobl, evit ar vrezhonegerien a-vihanig, en ur brezhoneg tost d’ar yezh komzet rak diskleriet en doa :\n« Ne vez ket lennet brezoneg gant ar bobl dre na vez ket roet HE brezhoneg d’ar bobl da lenn! »\nAlies e vez savet e danevelloù, war darvoudoù gwirion.\nDiskouez a rae na pouezus e vez kontañ buhez an dud vunut, darvoudoù bihan a lak ac’hanomp da gompren ar gevredigezh, an istor vras zoken ! Setu perak e komze eus ar vartoloded, eus ar glaskerien-vara, eus al labourerien-douar, eus ar velein divrud…\nGant e bluenn e oa ur c’honter c’hoazh. Mestr ar gomz dre skrid e oa ! Ur c’honter eo, a gomz d’al lenner e komze alies ! O lâret dezhañ, sell ‘ta a-drek ar brousgwez-mañ hag e weli ur yourc’h, ur porc’hell gouez pe ur gwiñver !\nSK 84 En unan eus e zanevelloù hepken em eus kavet un dodenn drouizel a-grenn. Er skrid-se, ar baleer Roh-Vur a gej gant Korrix, Roue ar gorriganed. Kleze Arzhur en e zorn, ec’h adoubas Roh-Vur da varc’heg en ur lâret : sk 85 « Dre c’halloud Kaledvoulc’h, ra vi hael ha dispont ! » Met neuhe Lagad an heol, adskedet gant laonenn Kaledvoulc’h, o teviñ malvennoù ar skrivagner o hunvreal, a zihunas anezhañ !\nFent, from, donder, skañvded, lusk, a gas al lenner war-du dibenn pep kontadenn, fin pep danevell, souezhus-tre alies.\nSK86 Trede rummad : Pemp troidigezh eus troioù-kaer istorel :\nPêr Denez, kelenner skol-veur Roazhon, en doa kroget, en e yaouankiz, da dreiñ e brezhoneg oberennoù Paul Féval. Pediñ a reas Roh-Vur da wellaat hag achuiñ e labour a-benn gallout embann un dastumad levrioù e brezhoneg lennegel, pinvidikaet gant livioù brav yezh naturel ar bobl, bet desket a-vihanig gant Ernest. Gant plijadur en em stalias ar c’henlabour frouezhus-se etre an daou vignon, skrivagnerier ken ampart o-daou.\nSK 86 Q Ar bleiz gwenn, skol, Le loup blanc, Skol, 1977\nBoudig an Aod, La fée des grèves, Mouladurioù Hor Yezh, 1987\nSK 87 Valantina a Roc’han, Valentine de Rohan, Skol,1980\nSK 88 Pevarvet rummad ennañ 7 levr.\nE galleg, Ernest ar Barzhig en deus savet un degad unstudienn awenet dezhañ gant gweledvaoù, ar batisoù, hag istor al lec’hioù-se :\n« Histoire d’une école depuis 1854 »,. Istor Skol Sant-Job Kedilieg en doa labouret enni (e kazetenn Deaniezh Sant-Neven) 1954\nSK89 Un dornad levrioù, resis-tre, war Mur-Breizh :\nMûr-de-Bretagne et sa région, 70 p, 1947, kresket e adembannadur 1957 (400 p).\nImages de la Bretagne centrale, plegfollen, 1950\nSK 90 En e aez e oa oc’h implij e ziv yezh-vamm, galleg ha brezhoneg ! Dedennet e veze zoken gant teirvet yezh hom bro, ar gallaoueg, a gleve e korn-bro Mur-Breizh. Pa glaske orin ar gerioù e veze studiet gant Ernest ur bern yezhoù eus ar bed !\nE galleg ‘ta eo e tivizas sevel levrioù henchañ evit an douristed, levrioù a-dalvoudezh lennegel !ar galleg a veze arveret gantañ evit bezañ lennet muioc’h. Dre e studioù galleg – latin e oa barrek-tre war ar yezh c’hallek hag ar stil klasel.\nLabourat a rae kalz a-raok skrivañ, o furchal en dielloù, o lenn ‘pezh oa bet skrivet dija war e danvez, o tastum gerioù diwar c’henoù ar bobl dre enklaskoù war an dachenn !\nErnest a lâre : « Ar c’hlask a zo stank / Ar c’haved alies a vank. »\nKlok-tre e vez levrioù touristel Ernest : Deskrivañ a ra istor ar gumun, ar batisoù, sevenadur ar vro, ar vuhez a-vremañ, an armerzh. Menegiñ a ra bommoù eus skrivagnerien vrudet\nPep lenner a c’hall ober ur bern baleadennoù diwar titouroù levrioù touristel Roh-Vur.\nSK 91 Studiañ a ra an anvioù-lec’h brezhonek.\nUn drugar eo lenn ar studiadenn hir en doa graet war an Tunodo, trefoedach ar Roc’h, en e levr diwar-benn Ar Roc’h-Derrien. Labourat a reas en ur geñveriañ ar renabl bet savet gwechall gant Narcisse Quellien ouzh ar rollad gerioù en doa-eñ desket gant e dad, ur roc’hard anezhañ. A-wechoù, Roh-Vur a implij ur ger Tunodo bennaket en e zanevelloù, evel « tiar » (kozh), un dornad (un toullad krampouezh). En e levr war Mur-Breizh e kinnig ur renabl eus bruzhun yezh vrezhonek an takad-se, war harzhoù ar brezhonegva, puilh ennañ gerioù o tont eus ar gallaoueg !\nPempvet rummad : 2 levr gouestlet da diegezhioù liammet outañ :\nEvit danevelliñ amzer dremenet e vro, en doa Roh-Vur kavet un doare, dielfennañ ar familhoù kenstrollet enni ! familhoù ar bobl hag ar familhoù nopl.\nSikouret gant e vab Erwan e studias buhez familh e vamm-gozh a-berzh tad, ar C’hrec’hioù, un noblañs uvel. War-lerc’h e stagas gant un noblañs uheloc’h, an tiegezh Magon.\nSK 92 C’hwec’hvet rummad :\n3 levr a gont buhez tud pouezus hervezañ en emsav breizhek, denelourien anezho dreist-holl.\nJean Choleau, son œuvre, ha… La Fédération régionaliste bretonne, unvaniezh Arvor. 1966\nSK 93 François Vallée-Abhervé, grammairien et lexicographe, sa vie, son œuvre, 1956.\nSK 94 : Roh-Vur a zisplege pep tra gant ur sell madelezus\nSK97 Seizhvet rummad : 4 levr enno tudennoù o talañ ouzh an istor, ouzh gwagennoù feuls impalaerouriezh, hag ar gomunegezh.\nLoeiz Lezongar, ur romant, a lak ac’hanomp da zizoleiñ ar prosezioù a strafuilhas bed ar sevenadur breizhek da vare an Dieubidigezh. (1968) Kizidik-tre e oa Roh-Vur ouzh ar justis.\nMa emgann evit Iwerzhon, diwar emvuhez-skrid an emsaver iwerzhonat Dan Breen (Skol, 1978)\nSK 98 Mougev an drouiz : troidigezh ul levr troioù-kaer bet savet gant Aodh de Blacam. Ennañ harozioù yaouank a zo splujet en henamzer Iwerzhon, ‘lerc’h ma kejont gant ur bobl gourajus, drouized ha roueed kelt dieub, SK99 en ur enebiñ ouzh Fomoreed drouk. En eil lodenn eus al levr en em gav an tudennoù a-gevret gant Iwerzhoniz a stourm ouzh yev Breizh-Veur.\nE Mougev an drouiz c’hoazhe kinnig notennoù yezhoniel, o tisplegañ orin ar gerioù gouezelek, o keñveriañ anezho gant gerioù tost er yezhoù kelt all.\nSk 100 Ti Vatriona, troidigezh un danevell gant Soljenitsyn), SK 101 La maison de Matriona (1976). SK102 Dre e daolenn eus buhez skouerius ar vaouez-se a dalc’h da vont reizh a-dreuz ur gevredigezh diskiant e savas Roh-Vur ur bravig lennegel !\nEn ur vousc’hoarzhin e kontas d’ur mignon : « Un aozer-levrioù n’on ket ken bremañ, nemet un troer istorioù ar skrivagnerien all ! »\nGant ar Barzhig e veze gwisket e yezh saourus gant daou zoare-skrivañ disheñvel. Ne oa ket ur gudenn evitañ implij pe ar skolveurieg, pe ar peurunvan. Deuet e oa a-benn da c’hoveliañ ur yezh o veskañ, kempouezet mat, brezhoneg poblek ha bev gant brezhoneg lennegel arnevez.\nSK 123 Klañv e oa kalon Roh-Vur en e vloavezhioù diwezhañ. Ar poanioù a sante en e vruched a ziougane dezhañ e vefe berr an amzer a chomfe gantañ da skrivañ. D’e vab-kaer Yvon Abiven e tisplegas e oa en e soñj prientiñ adembannadur e levr war Kêr ar Roc’h, hag e vefe e gwirionez e labour lennegel diwezhañ en galleg. Birvilhet gant strivoù e vab-kaer Yvon hag e verc’h Gwenola da ziorren skolioù Diwan, en doa divizet Roh-Vur ne skrivfe adalek neuze ‘met levrioù brezhonek ! Nag a oberennoù dudius evit ar skolidi nevez en defe savet Roh-Vur ma ne vefe bet marvet just er prantad ma teuas a-benn Yvon ha Gwenola da zigeriñ ur skol nevez!\nD’an daou a viz Kerdu naontekkant seitek ha tri-ugent, ene Roc’h-Vur a guitaas e gorf, da vont d’ar Bed-All, hini an Anaon.\nSuzanna Le Barzic (bet ganet Le Custumer), gant kalon ha youl, a deuas a-benn, a-hed he buhez, da virvidikaat he familh unanet gant ar garantez, daoust d’ar c’hañvoù a reuzias he ziegezh : marv he mab henañ Erwan e 1965, marv he gwaz Ernest e 1977, marv he merc’h Gwenola e 1979 en ur gwallzarvoud-karr-tan.\nHervez Ernest ar Barzhig, an eneoù diwelus a chom en ardremez ar c’hrouadurioù bev karet gante. Hag evidomp-ni, al lennerien vev, emañ ene Roh-Vur o tridal c’hoazh en danevelloù brav en deus legadet deomp.\nSetu perak e\nKuzulian ‘ta deoc’h mont da bourmen war roudoù baleer hegarat Mur.\nDa brederiañ war amzer da zont Breizh, ha, evel Ernest ar Barzhig, bezañ fur.\nLennit, adlennit, levrioù gallek ha levrioù brezhonek an drouiz Roh-Vur !\nDa beurechuiñ, selaouomp alioù fur roet deomp-ni gant Roh-Vur :\n« Chomomp bepred dorn ha dorn,\nKalon ouzh kalon,\nDre ‘n em gar ‘n’eil egile\nBreizh vo glorius hep dale. »


Krign-bev - Wikipedia\nSkeventenn taget gant ar c'hankr\nDre viroù melen emañ diskouezet ar yoc'henn yud, ur steredenn velen en he c'hreiz.\n1 : skeventenn dehou\n2 : livenn-gein\n3 : skeventenn gleiz\n4 : kostezennoù\n5 : aortenn\n6 : felc'h\n7 : lounezh kleiz\n8 : lounezh dehou\n9 : avu\nAr c'hrign-bev, anvet ivez kankr, zo ur c'hleñved hirbad hag a zeu diwar paotadur direizh ar c'helloùigoù en ur gwiad yac'h eus ar c'horf. Ar c'helloùigoù-se zo klonet diwar ur gellig bet kemmet he dezverkoù.\nSeul vuanoc'h e kaver ar c'hrign-bev, seul niverusoc'h ez eo ar chañsoù da zreistbevañ. Ar butun a zo kaoz eus 22% eus ar marvioù gant ar c'hrign-bev. Un 10% all a zo awenet gant an teuc'hegezh, ar bouetañ fall, ar vank a sport hag un evañ alkol re uhel.\nUn darn eus ar c'hrignoù-bev a c'hell bezañ talet outo dre chom hep butuniñ, ober sport, chom hep evañ re alkol, debriñ legumaj, debriñ frouezh,chom hep debriñ re boued savet gant ar greanterezh ha kig-ruz, chom nebeut amzer dindan an heol pa vez kreñv. E 2015, e-tro 90,5 milion a dud a oa klañv gant ur c'hrign-bev. E-tro 14,1 milion a dud a vez kavet dezho ur c'hreign-bev bep bloaz (hep krign-bev ar groc'hen er-maez eus ar melanom). E-tro 8,8 million a dud a varv bep bloaz gant ur c'hrign-bev (15.7% eus hollad ar marvioù).\nKrignoù-bev ar gwad\nUr renkadur a zo d'ar c'hrignoù-bev hervez peseurt organ a zo taget :\nKrign-bev ar vronn\nKrign-bev ar pankreas\nKrign-bev ar skevent\nKrign-bev an divgell\nKrign-bev an empenn\nAr c'hrign-bev a zo bet atav eus outañ en istor Mab-Den. An deskrivadur anatañ eus ar c'hrign-bev a oa bet e-tro 1600 a-raok Jezuz-Krist e Papiruz Edwin Smith. En destenn-se e oa kaoz eus krign-bev ar vronn. Hippokrates (e-tro -460,-370 ) a glask diskrivañ doareoù disheñvel ar c'hrign-bev, evit ober eus outo e implij ar ger gresianek καρκίνος karkinos (krank pe grilh-dour). An anv-se a zo deuet dre tres un dorzhell solud ha drouk, gant "ar gwaziennoù astennet a-bep tu evel al loen ar c'hrank, dre ma z'eo an tostañ, en deus roet an anv-se".\nEr XVvet, XVIvet ha XVIIvet kantved, e oa krog ar vedisined da sellet e-barzh ar c'horfoù evit kompren na pen aos e oa marvet an dud. Ar c'helnner alaman Wilhelm Fabry a soñje dezhañ e oa awenet krign-bev ar vronn gant ur bouloudenn wad. Ar c'helenner izelvroat François de la Boe Sylvius, heulier Descartes, a soñje dezhañ e oa awenet an holl c'hleñvedoù gant un argerzh kimiek.\nDreistbevañ[kemmañ | kemmañ ar vammenn]\nClara Jacobi maouez eus an Izelvroioù a-raok hag ur wech operataet eus ur c'hrign-bev. Engravadur 1689.\nAn dreistbevañ d'ur c'hrign-bev a zo liammet gant an doare krign-bev, ha peur eo bet kavet ar c'hleñved. Hervez ar c'hrign-bev ha peur eo bet kavet, an dreistbevañ a vez mat-tre pe izel-tre (nebeut mizioù). Ur wech metastazet ur c'hrign-bev ez eo uhel ar feur mervel. Un hanter eus ar c'hlañvidi tapet gant ur c'hrign-bev alouber (hep ar c'harcinoma in situ pe krign-bev ar groc'hen hep melanom) a varvo gant ar c'hrign-bev pe ar pare.\nEpidemologiezh[kemmañ | kemmañ ar vammenn]\nE 2008, 12,7 milion krign-bev a oa bet kavet hag e 2010 e-tro 7,98 milion a dud a oa marvet gant ur c'hrign-bev. 13% eus ar marvioù bep bloaz a zo gant ur ur c'hrign-bev. Ar c'hrign-bev a gaver ar muiañ eo krign-bev ar skevent (1,4 milion a dud marvet), krign-bev ar stomog (740 000 den marvet), krign-bev an avu (700 000), krign-bev ar c'holon pe liammet gantañ (610 000) ha krign-bev ar vronn (460 000). Dre ar sifroù-se e weler ez eo ar c'hrignoù-bev alouber an doare uhelañ ma varver er bed dioreet hag an eil er vroioù o tiorenn. An hanter eus an dud tapet gant ur c'hrign-bev a vez kavet e takad ar vroioù dioreet.\nAdtapet diwar « https://br.wikipedia.org/w/index.php?title=Krign-bev&oldid=1970635 »


Júu ʼmɨ́ɨ e cacuo fidiée Juan 16\n1 ’Jo̱ fɨ́ɨˉɨ ꞌnʉ́ꞌˋ jaléꞌˋ e júuˆ la e lɨ́ꞌˆ laco̱ꞌ jaˋ nilɨtúngˉ óoˊnaꞌ e jáꞌˉ lɨ́ɨngˋnaꞌ júuˆ quiéˉe. 2 Co̱ꞌ jaléngꞌˋ dseaˋ góoˋnaaꞌ dseaˋ Israel niꞌuǿiñˉ ꞌnʉ́ꞌˋ fɨˊ dsíiˊ guáꞌˉ quíˉnaaꞌ, jo̱ jɨˋguɨ niguiéeˊ jmɨɨ˜ e doñiˊ i̱i̱ˋ dseaˋ i̱ nijngángꞌˉ ꞌnʉ́ꞌˋ niꞌɨ́ˉ dsíirˊ e lajo̱baꞌ e jmitir˜ ta˜ fɨˊ quiniˇ Fidiéeˇ fɨng song cajméerˋ lajo̱. 3 Jo̱ nijmérˉ jaléꞌˋ e na uíiꞌ˜ e jaˋ mɨˊ calɨcuíimˋbɨr jnea˜ o̱ꞌguɨ mɨˊ calɨcuíiñˋ Tiquíˆiiꞌ dseaˋ guiing˜ ñifɨ́ˉ cajo̱. 4 Jo̱ fɨ́ɨˉɨ ꞌnʉ́ꞌˋ lana e lɨ́ꞌˆ laco̱ꞌ mɨ˜ nitɨ́ˉ íꞌˋ e nidsijéeˊ jaléꞌˋ e jo̱, jo̱baꞌ niguiéngꞌˊ áaˊnaꞌ e nɨcafɨ́ɨˉbaa ꞌnʉ́ꞌˋ jéengˊguɨ e nilíˋ lajo̱.\nLají̱i̱ꞌ˜ ta˜ óoˋ Jmɨguíˋ quiáꞌˉ Fidiéeˇ\n’Jo̱ jaˋ mɨˊ cafɨ́ɨˉɨ ꞌnʉ́ꞌˋ jaléꞌˋ e na latɨˊ mɨ˜ uiing˜, co̱ꞌ lajeeˇ jo̱ táamˋ jnea˜ có̱o̱ꞌ˜ ꞌnʉ́ꞌˋ. 5 Jo̱ dsʉꞌ lanaguɨ ngóoˊ catɨ́bˋ íꞌˋ quiéˉe e ninínꞌˆtú̱u̱ fɨˊ ñifɨ́ˉ e nija̱a̱ˆ có̱o̱ꞌ˜ i̱ dseaˋ i̱ casíingˋ jnea˜ fɨˊ jmɨgüíˋ la, jo̱ jí̱i̱ꞌ˜ jaangˋ ꞌnʉ́ꞌˋ jaˋ mɨˊ cajmɨngɨ́ɨꞌˇnaꞌ jnea˜ jie˜ fɨˊ lɨ˜ ninínꞌˆn. 6 Jo̱guɨ ꞌnʉ́ꞌˋ lɨ́ꞌˆ lɨˊ jmooˋnaꞌ fɨꞌíbˆ dsʉꞌ fɨ́ɨˉɨ ꞌnʉ́ꞌˋ jaléꞌˋ e júuˆ na. 7 Jo̱ dsʉꞌ dseángꞌˉ jábꞌˉ júuˆ e fɨ́ɨˉɨ ꞌnʉ́ꞌˋ la, e guiʉ́ˉguɨ niꞌuíingˉ quíiˉnaꞌ e ninímꞌˆbaa. Co̱ꞌ fɨng song jaˋ ninínꞌˆn, jo̱baꞌ jaˋ quɨ́ꞌˉ jmɨɨ˜ jóng e nigüéengˉ i̱ nijmɨcó̱o̱ꞌ˜ ꞌnʉ́ꞌˋ fɨˊ jmɨgüíˋ la, jo̱ dsʉꞌ mɨ˜ niguiénꞌˉn fɨˊ ñifɨ́ˉ, jo̱baꞌ jneab˜ dseaˋ nisɨ́ɨnˆn i̱ nijmɨcó̱o̱ꞌ˜ ꞌnʉ́ꞌˋ fɨˊ jmɨgüíˋ la. 8 Jo̱ mɨ˜ nigüéengˉ íˋ, jo̱guɨb nijmɨtar˜ dsíiˊ dseaˋ jmɨgüíˋ jaléꞌˋ dseeˉ quiáiñꞌˉ jo̱guɨ jial lɨ́ɨˊ e seengˋ dseaˋ e jaˋ éerˋ dseeˉ, jo̱guɨ cajo̱ jial ɨ́ɨˋ Fidiéeˇ íꞌˋ laco̱ꞌ catɨ́ɨngˉ. 9 Jo̱guɨ e Jmɨguíˋ do nijmɨta˜ dsíiˊ dseaˋ e lɨ́ɨngˊ dseaˋ i̱ røøngˋ dseeˉ uíiꞌ˜ e jaˋ jáꞌˉ lɨ́ɨiñˋ júuˆ quiéˉe; 10 jo̱guɨ e Jmɨguíˋ do cajo̱ nijmɨta˜ dsíiˊ dseaˋ e jnea˜ jaˋ røønˉ dseeˉ co̱ꞌ niníngꞌˆtú̱u̱ có̱o̱ꞌ˜ Tiquíˆiiꞌ Fidiéeˇ jo̱ joˋ nimáang˜guɨꞌ jnea˜ fɨˊ jmɨgüíˋ la. 11 Jo̱guɨ cajo̱ e Jmɨguíˋ quiáꞌˉ Fidiéeˇ dobaꞌ nɨjmɨta˜ dsíiˊ dseaˋ jmɨgüíˋ e nɨcaꞌɨ́ɨbˉ Fidiéeˇ íꞌˋ laco̱ꞌ catɨ́ɨngˉ quiáꞌˉ fii˜ i̱ ꞌlɨngꞌˆ i̱ quiʉꞌˊ ta˜ fɨˊ jmɨgüíˋ la, co̱ꞌ dseángꞌˉ latab˜ niꞌíñꞌˋ iihuɨ́ɨˊ.\n12 ’Jo̱ jmiguiʉˊbɨ jaléꞌˋ e seaˋ nifɨ́ɨˆɨ ꞌnʉ́ꞌˋ, dsʉꞌ jaˋ nifɨ́ɨˆɨ ꞌnʉ́ꞌˋ jaléꞌˋ e jo̱ dseángꞌˉ lana e lɨ́ꞌˆ laco̱ꞌ jaˋ niꞌuíingˉ jmiguiʉˊ quíiˉnaꞌ. 13 Jo̱ dsʉꞌ mɨ˜ tɨˊ lɨ˜ nigüéengˉ e Jmɨguíˋ quiáꞌˉ Fidiéeˇ do jee˜ ꞌnʉ́ꞌˋ, jo̱baꞌ e jo̱b e nicá̱ˋ jmangꞌˉ júuˆ jáꞌˉ quíiˉnaꞌ, jo̱guɨ e jo̱b cajo̱ e niꞌéꞌˉguɨ ꞌnʉ́ꞌˋ jaléꞌˋ e jaˋ mɨˊ cafɨ́ɨˉɨ ꞌnʉ́ꞌˋ lana; co̱ꞌ jaˋ niféꞌˋ jí̱i̱ꞌ˜ laco̱ꞌ ɨˊ dsíiˊ ꞌñiaꞌˊ e Jmɨguíˋ do, co̱ꞌ lají̱i̱ꞌ˜ júuˆ e niꞌíngꞌˋ quiáꞌˉ Fidiéeˇ, jí̱i̱ꞌ˜ jo̱baꞌ e niféꞌˋ; jo̱guɨ cajo̱ niꞌéꞌˉ ꞌnʉ́ꞌˋ e˜ jaléꞌˋ e nidsijéeˊ fɨˊ jmɨgüíˋ lajeeˇ lɨ˜ dséˆguɨ. 14 Jo̱ e Jmɨguíˋ do niféꞌˋ guiʉ́ˉ uii˜ quiéˉe, co̱ꞌ nicuǿꞌˉ ꞌnʉ́ꞌˋ lají̱i̱ꞌ˜ e niꞌíngꞌˋ quiéˉbaa e laco̱ꞌ nilɨñíˆnaꞌ jaléꞌˋ e jo̱. 15 Jo̱ lajɨbˋ jaléꞌˋ e seaˋ quiáꞌˉ Tiquíˆiiꞌ e quiéˉbaa lɨ́ɨˊ cajo̱, jo̱ uíiꞌ˜ e lajo̱baꞌ e fáꞌˋa e lajaléꞌˋ e júuˆ e niꞌíngꞌˋ e Jmɨguíˋ do jáaˊ fɨˊ quiéˉbaa, jo̱ jalébꞌˋ e jo̱ nicuǿꞌˉ ꞌnʉ́ꞌˋ e ningángꞌˋnaꞌ.\n16 ’Jo̱ fɨ́ɨˉguɨ́ɨ ꞌnʉ́ꞌˋ cajo̱ e joˋ huǿøˉ táangˋguɨ́ɨ jee˜ ꞌnʉ́ꞌˋ, jo̱baꞌ joˋ nimáang˜guɨꞌ jnea˜; jo̱ dsʉꞌ mɨ˜ ningɨ́ˋguɨjiʉ lajo̱, jo̱baꞌ nimáam˜tu̱ꞌ jnea˜ caléꞌˋ catú̱ˉ.\nCateáˋbaꞌ e calɨ́ngˉ dseaˋ guijángˋ quiáꞌˉ Jesús fɨꞌíˆ\n17 Jo̱ mɨ˜ canúuˉ i̱ dseaˋ guijángˋ do lají̱i̱ꞌ˜ júuˆ e cajíngꞌˉ Jesús do, jo̱baꞌ canaaiñˋ jmɨngɨ́ꞌˉ rúiñꞌˋ laꞌóꞌˋ yaaiñ˜ jo̱ sɨ́ɨiñˋ:\n—¿E˜guɨ guǿngꞌˋ e féꞌˋ i̱ Fíiˋnaaꞌ na mɨ˜ jíñꞌˉ e joˋ huǿøˉ dséˉ e táangˋguɨr fɨˊ jee˜ jneaa˜aaꞌ, jo̱baꞌ joˋ nineeng˜guɨ́ɨꞌre, jo̱ dsʉꞌ mɨ˜ ningɨ́ˋguɨjiʉ lajo̱, jo̱baꞌ nineem˜tú̱u̱ꞌre caléꞌˋ catú̱ˉ? jo̱guɨ ¿e˜guɨ guǿngꞌˋ e jíñꞌˉ e nidséiñꞌˉ fɨˊ lɨ˜ guiing˜ Tiquiáꞌrˆ fɨˊ ñifɨ́ˉ? 18 Jo̱guɨ cajo̱, ¿e˜guɨ guǿngꞌˋ e jíñꞌˉ e joˋ huǿøˉ dséˉ e táangˋguɨr jee˜ jneaa˜aaꞌ? Jo̱ lana dseángꞌˉ jí̱i̱ꞌ˜ capíꞌˆ jaˋ ngángꞌˋnaaꞌ e˜ guǿngꞌˋ jaléꞌˋ e féꞌrˋ na.\n19 Jo̱ dsifɨbˊ calɨlíꞌˆ Jesús e i̱ dseaˋ quiáꞌrˉ do lɨɨm˜ eeˋ iiñ˜ nijmɨngɨ́ꞌrˉ dseaˋ do, jo̱baꞌ lalab cañíirˋ quiáꞌˉ i̱ dseaˋ quiáꞌrˉ do jo̱ cajíñꞌˉ:\n—Jnea˜ nɨcafɨ́ɨˉɨ ꞌnʉ́ꞌˋ e joˋ huǿøˉ dséˉ e máangˊguɨꞌ jnea˜ fɨˊ jmɨgüíˋ la, jo̱ dsʉꞌ mɨ˜ ningɨ́ˋguɨjiʉ lajo̱, nimáam˜tu̱ꞌ jnea˜ caléꞌˋ catú̱ˉ. Jo̱ ¿su e nab e iing˜naꞌ e ñíˆnaꞌ do e˜ guǿngꞌˋ? 20 Jo̱ dsʉꞌ jnea˜ jmɨtaaˆ óoˊnaꞌ e mɨ˜ tɨˊ lɨ˜ nitɨ́ˉ e íꞌˋ jo̱, jo̱baꞌ eáamˊ fɨꞌíˆ nilíingˉnaꞌ jóng co̱ꞌ jɨˋguɨ cartɨˊ niquɨꞌˆbaꞌ, jo̱guɨ ie˜ jo̱ jaléngꞌˋ dseaˋ i̱ jaˋ cuíingˋ jnea˜ eáamˊ nijmiꞌiáangˋ dsíirˊ. Jo̱ dsʉꞌ ꞌnʉ́ꞌˋguɨ cateáˋbaꞌ nilíingˉnaꞌ fɨꞌíˆ ie˜ jo̱, co̱ꞌ có̱o̱ꞌ˜ e jo̱baꞌ nijméˉ e nilɨꞌiáangˋtu̱ óoˊnaꞌ. 21 Co̱ꞌ e la lɨ́ɨˊ laco̱ꞌguɨ mɨ˜ jaangˋ dseamɨ́ˋ íñꞌˋ iihuɨ́ɨˊ lajeeˇ dseaˋ jmohuɨ́ɨˊ quiáꞌrˉ e lɨseengˋ jiuung˜ quiáꞌrˉ; jo̱ dsʉꞌ dsifɨˊ mɨ˜ calɨséngˋ i̱ yʉ̱ʉ̱ˋ do quiáꞌrˉ, jo̱baꞌ íimˉ dsíirˊ lají̱i̱ꞌ˜ e iihuɨ́ɨˊ e caꞌíñꞌˋ do, co̱ꞌ eáamˊ jmiꞌiáangˋ dsíirˊ dsʉꞌ uíiꞌ˜ e nɨcalɨséngˋ i̱ yʉ̱ʉ̱ˋ do quiáꞌrˉ. 22 Jo̱ lajo̱b lɨ́ɨngˊ ꞌnʉ́ꞌˋ fɨꞌíˆ lana, jo̱ dsʉꞌ mɨ˜ nimáang˜tu̱ꞌ jnea˜ caléꞌˋ catú̱ˉ, jo̱guɨbaꞌ nilɨꞌiáangˋ áaˊnaꞌ dseángꞌˉ laco̱ꞌ sɨꞌíˆ, jo̱ e jo̱ jí̱i̱ꞌ˜ jaangˋ cuǿøngˋ líˋ jé̱ꞌˋguɨ quíiˉnaꞌ e iáangˋ óoˊnaꞌ do.\n23 ’Jo̱ ie˜ jmɨɨ˜ jo̱, joˋ e nijmɨngɨ́ɨꞌˇguɨꞌ jnea˜ jí̱i̱ꞌ˜ co̱o̱ˋ; co̱ꞌ e jáꞌˉbaꞌ e fɨ́ɨˉɨ ꞌnʉ́ꞌˋ e ie˜ jo̱ Tiquíˆiiꞌ nicuǿꞌˉbre ꞌnʉ́ꞌˋ jaléꞌˋ e nimɨ́ɨꞌ˜naꞌre laꞌeáangˊ có̱o̱ꞌ˜ jnea˜. 24 Jo̱ dsʉꞌ latɨˊ lana, jí̱i̱ꞌ˜ co̱o̱ˋ jaˋ eeˋ mɨˊ camɨ́ɨꞌ˜naꞌre laꞌeáangˊ có̱o̱ꞌ˜ jnea˜; jo̱ dsʉꞌ mɨ́ɨꞌ˜naꞌre jo̱baꞌ niñíimˋbaꞌ, jo̱ lajo̱baꞌ nilɨꞌiáangˋ óoˊnaꞌ dseángꞌˉ laco̱ꞌ sɨꞌíˆ.\nJial laniingˉ ꞌgøngꞌˊ Dseaˋ Jmáangˉ\n25 ’Jo̱ nɨcafɨ́ɨˉɨ ꞌnʉ́ꞌˋ jaléꞌˋ júuˆ e huɨ́ɨngˊjiʉ ngángꞌˋnaꞌ, jo̱ dsʉꞌ tɨˊ lɨ˜ nitɨ́bˉ íꞌˋ e joˋ nifǿngꞌˆguɨ́ɨ ꞌnʉ́ꞌˋ có̱o̱ꞌ˜ jaléꞌˋ e júuˆ jo̱, co̱ꞌ ie˜ jo̱ dseángꞌˉ condséebˊ nifɨ́ɨˆɨ ꞌnʉ́ꞌˋ cuaiñ˜ quiáꞌˉ Tiquíˆiiꞌ dseaˋ guiing˜ ñifɨ́ˉ. 26 Jo̱ mɨ˜ nitɨ́ˉ e íꞌˋ jo̱, ꞌnʉ́ꞌˋ nimɨ́ɨꞌ˜naꞌre e nijmɨcó̱o̱ꞌr˜ ꞌnʉ́ꞌˋ laꞌeáangˊ có̱o̱ꞌ˜ jnea˜; jo̱ jaˋ fáꞌˋ jnea˜ e nimɨ́ɨꞌ˜ɨ Tiquíˆiiꞌ uíiꞌ˜ ꞌnʉ́ꞌˋ, 27 co̱ꞌ ꞌñiabꞌˊ Tiquíˆiiꞌ ꞌneáaiñˋ ꞌnʉ́ꞌˋ cajo̱ uíiꞌ˜ e ꞌneáamˋbaꞌ jnea˜ jo̱guɨ e jáꞌˉ nɨlɨ́ɨngˋnaꞌ e Fidiéeˇ dseaˋ casíiñˋ jnea˜ fɨˊ jmɨgüíˋ la cuaiñ˜ quiáꞌrˉ. 28 Co̱ꞌ fɨˊ lɨ˜ guiing˜ Tiquíˆbaaꞌ cajúˉu mɨ˜ cagüénˉn fɨˊ jmɨgüíˋ la, jo̱ dsʉꞌ lanaguɨ nitʉ́ˆbaa fɨˊ la e laco̱ꞌ niníngꞌˆtú̱u̱ fɨˊ lɨ˜ guiiñ˜ fɨˊ ñifɨ́ˉ.\n29 Jo̱ mɨ˜ cangɨ́ˋ e cajíngꞌˉ Jesús lajo̱, jo̱baꞌ lalab cajíngꞌˉ i̱ dseaˋ guijángˋ quiáꞌrˉ do jo̱ casɨ́ꞌrˉ dseaˋ do:\n—Jo̱ lanaguɨbaꞌ fóꞌˋ ꞌnʉˋ condséeˊ dseángꞌˉ laco̱ꞌ la ngángꞌˋnaaꞌ náng. 30 Jo̱guɨ lana nɨne˜baaꞌ cajo̱ e lajɨbˋ ñíˆ ꞌnʉˋ, jo̱baꞌ joˋ ꞌnéˉ faꞌ i̱i̱ˋ nijmɨngɨ́ꞌˉguɨ ꞌnʉˋ, co̱ꞌ có̱o̱ꞌ˜ jí̱i̱ꞌ˜ e júuˆ nab nɨjábꞌˉ lɨ́ɨˋnaaꞌ e Fidiéebˇ dseaˋ casíiñˋ ꞌnʉˋ fɨˊ jmɨgüíˋ la cuaiñ˜ quiáꞌrˉ.\n31 Jo̱baꞌ cañíiˋ Jesús quiáꞌˉ i̱ dseaˋ quiáꞌrˉ do jo̱ casɨ́ꞌˉreiñꞌ:\n—Jo̱ ¿su lanaguɨbaꞌ jáꞌˉ nɨlɨ́ɨngˋnaꞌ lají̱i̱ꞌ˜ júuˆ e fɨ́ɨˉɨ ꞌnʉ́ꞌˋ? 32 Jo̱ dsʉꞌ lana dseángꞌˉ ngóoˊ catɨ́bˋ íꞌˋ e ninángˋ sojǿngˉnaꞌ lajaangˋ lajaangˋnaꞌ fɨˊ la fɨˊ na, jo̱baꞌ ꞌñiáꞌˋbaa nitiúungˉguɨ́ɨ. Jo̱ dsʉꞌ e jáꞌˉ e jaˋ ꞌñiáꞌˋa seenˉ cajo̱, co̱ꞌ seemˋ Tiquíˆiiꞌ co̱lɨɨng˜ có̱o̱ꞌ˜ jnea˜ contøøngˉ. 33 Jo̱ fɨ́ɨˉɨ ꞌnʉ́ꞌˋ jaléꞌˋ e júuˆ la e lɨ́ꞌˆ laco̱ꞌ nilɨseengˋnaꞌ juguiʉ́ˉ júuˆ røøˋ laꞌeáangˊ e seengˋnaꞌ cøøngˋ có̱o̱ꞌ˜ jnea˜; jo̱ ꞌnʉ́ꞌˋ fɨˊ jmɨgüíˋ la niꞌíingꞌ˜naꞌ iihuɨ́ɨˊ, jo̱ dsʉꞌ jaˋ jmitúngˆ óoˊnaꞌ uíiꞌ˜ e jo̱, co̱ꞌ jnea˜ nɨcalɨ́ꞌˆbaa fii˜ i̱ ꞌlɨngꞌˆ i̱ ngɨˊ ta˜ jmɨgǿøngˋ dseaˋ fɨˊ jmɨgüíˋ la.


Anna Mouradova, ur rusianez e bro Jorjia - Spered ar vro - Le Télégramme\nAnna Mouradova, ur rusianez e bro Jorjia Réservé aux abonnés\nPublié le 17 mars 2022 à 06h34\nE Tbilissi, kêrbenn bro Jorjian, emañ Anna Mouradova o chom. (Foto DR)\nGanet eo Anna Mouradova e Moskov, met e bro Jorjia emañ o chom pell zo. An hini he doa desket brezhoneg er bloavezhioù 90 a ro dimp he sell war stad an traoù e broioù ar reter.\nAnna, penaos oc’h degouezhet e bro Jorjia ?\nMa zad a zo deus Tbilissi, kêrbenn bro Jorjia. Pa oan yaouank e teuen alies-kenañ amañ da welet ma zud kar. Dilojet ‘m eus da vat pemp bloaz zo. A-raok ar brezel e labouren kalz, dre reiñ kentelioù prevez. Ma studierien a oa deus bro Rusia hag Ukraina. Kelenn a raen galleg ha brezhoneg dre internet. ‘Blam d’ar brezel n’am eus kentel ebet ken. ‘Ba bro Ukraina int bombezet, ‘ba bro Rusia emañ troc’het tout an traoù gant an tiez-bank, ne ya ket an arc’hant etre bro Rusia hag ar broioù all. Ober a raen ivez troidigezhioù a bep seurt. Skrivañ a raen evit kazetennoù evel Troitski Variant Nauka, ur gazetenn deus Rusia savet gant enklaskerien. Bremañ on dilabour ! Emaon o klask peadra da vevañ…\nBevet ho peus e Ukraina ivez ?\nLabouret ‘m eus eno, e skol-veur ar Mor Du. Ur wech bep bloaz, e-pad dek vloaz, ez aen di evit reiñ kentelioù lennegezh ar Gelted, Istor ha sevenadur Breizh… Kelenn a raen e rusianeg, met an holl yezhoù slavek a zo tost an eil re ouzh ar re all. Ar goulennoù ‘veze savet ouzhin e ukrainianeg ha me a responte e rusianeg. Kazi tout an dud eno a zo gouest da gomz rusianeg. Aon ‘m eus evit ma mignoned chomet e bro Ukraina. Derc’hel a ran da eskemm mesajoù ganto. Ne oa ket posubl dezho tec’hel kuit. Lâret ‘moa dezhe em boa un ti bras amañ evit degemer anezho e Tbilissi, met distrujet eo an aerborzh. Petra ‘chomo deus ar skol-veur ? N’ouzon ket, gwelet ‘meus skeudennoù deus ar gêr, distrujet eo an tiez… Tud zo o deus kuitaet Ukrainia ha kavet repu amañ e Jorjia. Kalz a Rusianed a zeu amañ ivez kar aon o deus da chom e Rusia, dañjerus eo evito.\nPenaos emañ kont bremañ e bro Jorjia ?\nEvit poent ne c’hoarvez netra fall amañ, an dud a chom sioul hag hegarat met spontet int memestra. Ur brezel zo bet dija etre bro Rusia ha bro Jorjia e 2008. Bombezennoù a oa kouezhet e Gori, nepell diouzh Tbilissi. Spered an dud zo bet merket gant an dra-se, setu pa welont ar pezh a c’hoarvez bremañ e Ukraina e teu da soñj dezho e c’hall c’hoarvezout ar memes tra amañ.\nPenaos e welit an amzer da zont ?\nPetra ‘vo goude ? Den ne oar. Se zo traoù luziet. N’on ket barrek war tachenn ar politikerezh. Me zo a-enep ar brezel, evel an holl dud darempredet ganin. Met tud all a fell dezho sevel en-dro an Unvaniezh Soviedel. Kalz Rusianed o deus klasket enebiñ ha cheñch an traoù abaoe pell zo. Ar c’hentañ manifestadegoù a oa e 2011, met ‘neus ket cheñchet netra. Emaon atav o soñjal e ma mamm-gozh, 97 vloaz anezhi. Pa oa o paouez achuiñ ar skol e oa Hitler hag ar fachisted o teurel bombezennoù war Kiev, ar pezh a ra arme Rusia bremañ. Evit an eil gwech emañ oc’h heuliañ seurt keleier er radio, spontus eo memestra ! Ma zad-kozh a oa aet betek Berlin evit saveteiñ Ukraina hag Europa… Da betra ‘neus servijet ? Ar bed zo deuet foll !\nHa petra a soñjit eus emzalc’h Europa ?\nEvit lavarout ar wirionez on dipitet gant Unvaniezh Europa. Ma c’hoarvez ur brezel e talv n’o deus ket graet ar bolitikerien o labour en un doare dereat. Ne oa ket bet graet netra dija pa oa bet bombezet bro Jorjia. Pell zo e fell d’ar Jorjianed mont e-barzh Europa. Prest omp, lezit ac’hanomp d’hen ober !\n- Bro Jorjia : la Géorgie\n- ar reter : l’est\n- troidigezhioù : des traductions\n- luziet : complexe\n- an emzalc’h : le comportement\n- dereat : acceptable\nAnna Mouradova est née à Moscou mais habite maintenant à Tbilissi, la capitale géorgienne. Elle a appris le breton dans les années 90 et a longtemps enseigné à l’université en Ukraine avant de se mettre à son compte. Si la situation actuelle la laisse au chômage, elle s’inquiète avant tout pour sa famille et ses amis piégés par la guerre. La position de l’Union Européenne, refusant l’adhésion de son pays d’accueil en son sein, déçoit particulièrement cette pacifiste convaincue.


Nac’het eo bet gant ti-kêr Pabu implij an dildenn war eil anv-bihan ur bugel, Awen Fañch, ganet d’ar 15 a viz Ebrel. C’hoant o doa e dud reiñ dezhañ anv e dad-kozh, kement ha doujañ d’an hengoun ha d’ar yezh.\nPublié le 02/05/2020 à 14h31 • Mis à jour le 12/06/2020 à 11h24\nUn caractère qui fait toute la différence • © M. Le Morvan - France Télévisions\n"Mantrus eo ! Ne gomprenomp ket perak ! Fiziañs hon doa, koulskoude", eme mamm Awen Fañch !\nEvit ar c’houblad-mañ e oa bet renket afer an dildenn gant trec’h tud Fañch Bernard dirak ar justis e 2019.\n"Ur vedalenn a oa bet roet dezho gant Skol Uhel ar Vro evit enoriñ ur stourm a zaou vloavezh. Un arouez kreñv e oa evidomp." eme mamm Awen Fañch.\nLabourat a ra ar vamm war dachenn ar brezhoneg. Dibabet o deus anv Fañch, peogwir eo ar brezhoneg ur yezh rannvroel eus Bro C'hall hag ez eo ivez istor ar familh . "N'eo ket ur froudenn evidomp, tamm ebet".\nResevet o deus ul lizher kaset gant sekretourez ti-kêr Pabu. Ne oa ket tu dezhi lezel an dildenn war an anv Fañch e disklêriadenn ofisiel ar ganedigezh. Ret e oa dezhi sentiñ ouzh prokulor ar Republik e Sant Brieg, hag en em harpañ war ur c’helc’hlizher eus 2014, daoust ma oa bet barnet an afer el lezvarn-galv hag el lezvarn-terriñ.\nUn dekred nevez ?\nAraokadennoù a oa bet abaoe ar varnadenn.\nD’ar 16 a viz Genver 2020 e oa bet degemeret er Sened un enkemmad kinniget gant Michel Canévet evit anaout an dildenn.\nD’an 13 a viz C‘hwevrer 2020 e oa bet votet ur pennad war an dildenn eus kinnig lezenn ar c’hannad Paul Molac war ar yezhoù rannvroel, kement-mañ el lennadenn gentañ er Vodadenn Vroadel.\nUn nebeut a-raok he doa prometet ministrez ar Justis, Nicole Belloubet, e savfe un dekred nevez da aotreañ an arouezioù diakritek e marilh ar boblañs. Laouen e oa Richard Ferrand, prezidant ar Vodadenn Vroadel, oc’h embann ar c’heloù-mañ.\nMet netra nevez evit ar poent.\n« Doujañs d’hor yezh ! Skuizh omp da c’hortoz »\nDifennerien ar brezhoneg ha dilennidi lec’hel a sell gant aked ouzh ar promeseaoù-mañ, met skuizh int o c’hortoz c’hoazh. Ne c’hellont ket gouzañv hiroc’h !\nEvit Bernez Rouz, prezidant Kuzul Sevenadurel Breizh, "n’eo ket renket an afer-se siwazh, daoust ma ‘z eus bet barnadennoù a-du evit anvioù euskareg. An dildenn a vez kavet e meur a c’heriadur gall. Dipitus eo !"\n"Ur gwall ziforc’h eo !" evit prezidant Kevre Breizh, Tangi Louarn : "Ur vezh eo an afer nevez-se ! Barnet eo bet dija kudenn an dildenn war anv Fañch Bernard. Ar gwir a zo gant tud Awen-Fañch, eus Pabu. Un anv a zo stag ouzh identelezh pep hini ; un anv awenet gant istor an tad-kozh eo ar wech-mañ ouzhpenn ! Ret eo d'ar gwir doujañ da bersonelezh an dud ha d'o istor familh.Ur gwall ziforc’h e-keñver yezh ez eo ivez diviz ar prokulor !"\nGael Roblin, kuzulier-kêr e Gwengamp a gav hir an hent ! "Goude mizvezhioù a gehentiñ a-berzh kannaded LREM ha promesaoù ar gouarnamant, hir divizoù er Sened, ne c’heller nemet stadañ : n’eus ket bet tamm a-raokadenn stabil a dennfe d’ar politikerezh yezh."\nKavout a ra eo dibaboù ar brokulorien "doareoù strishaüs an devarnadurezh". Evitañ e vefe mat ma c’hellfe bezañ asantet muioc’h en ur c’hortoz an dekred nevez. Marteze e c’hellfe pouezañ ar vaered unanet evit-se ?\nA-du eo gant se Charlie Grall, prezidant Skoazell Vreizh. Moaien ' vefe kemer harp war an dekred da-zont evit henchañ ar familhoù. "Dipitus eo kenderc’hel da stourm evel-se !" Skrivet en deus da Richard Ferrand ha gortoz a ra ur respont. Prest eo e gevredigezh da sikour ar c’houblad dirak ar justis, en ur baeañ frejoù ur breutaer.\n"An UDB a c'houlenn evit pep hini ar gwir da reiñ un anv-bihan skrivet reizh d'e vugel."\nDilennidi ar c’huzul rannvroel Breizh evel Lena Louarn, bez-prezidantez ar C’huzul-Rannvro e karg eus yezhoù Breizh a zo nec'het bras gant an afer ivez.\nKaset vo er sizhun a zeu ul lizher adarre gant Loig Chesnais Girard Prezidant Kuzul Rannvro Breizh d’ar gouarnamant o c’houlenn pelec’h eo chomet « enket » an dekred !?\n— lena louarn #GwennHaDu (@lenalouarn1) May 1, 2020\nHag en ur gemennadenn, o deus goulennet Mona Bras ha Paul Molac digant ti-kêr Pabu skiant-vat ha madelezh ha mont war-zu gwir ar familh.\nUn diskoulm a-benn nebeut ?\nAr familh a zo prest da vont dirak ar justis, ma vefe ret, evit sikour familhoù all. Koulskoude e vefe kontant da gaout un diskoulm all.\nPierre Salliou, maer Pabu, a zo prest da sikour anezho. Pouezus eo evitañ doujañ da sevenadur Breizh, hag e kav eo Fañch un anv boutin hag istorel. Kement a anvioù iskis a vez klevet d'e soñj ! Un tamm souezhet e oa bet gant nac’hadenn marilh ar boblañs en ti-kêr. Ne oa ket bet lavaret dezhañ e oa bet nac’het an dildenn. "Prest on da stourm, gant sikour Yannick Kerlogot, evit ma vo enrollet anv Fañch gant an dildenn."\n"Ni a zo war an hent mat, a respont ar c'hannad Yannick Kerlogot. Asantet eo bet, war an dachenn bolitikel, e vefe implijet an dildenn hag arouezioù all e marilh ar boblañs. Un dekred nevez a vo. Gant ur strollad kannaded omp prest da bouezañ war ministrez ar Justis evit ma vo skrivet buanoc'h ar c’helc’hlizher. Ha prest on da sikour maer Pabu."\nBremañ eo d’ar Stad da zibab.\nFlorence Malésieux gant Ronan Hirrien\ncopier le lien https://france3-regions.francetvinfo.fr/bretagne/cotes-d-armor/guingamp/n-eo-ket-echu-c-hoazh-afer-an-dildenn-anv-fanch-nac-het-evit-an-trede-gwech-e-breizh-1823714.html\n5 Sevel da orinoù Breizh a-drugarez d'ar genetik ha d'ar yezhoniezh\nAccueil > Bretagne > Côtes-d'Armor > Guingamp > N’eo ket echu c’hoazh afer an dildenn en anv Fañch, nac’het evit an trede gwech e Breizh